
DISTANCIA POLITICO ENTRE PARTIDO AVP Y 
MARISOL LOPEZ-TROMP DIFICIL PA SUPERA 



INFORMACION extra oficial 
cu AWEMainta a ricibi for di 
Hulanda, ta mustra cu e relacion 
den e delegacion di AVP cu a bay 
pa reunion di IPKO y Presidente 
di Parlamento di Aruba, Marisol 
Lopez Tromp, a confirma e ten- 
sion grandi cu tin desde dos siman 
caba. 

Despues di e confrontacion verbal 
y fisico den Parlamento di Aruba 
entre Presidente y Vice Predidente 
di Parlamento, AWEMainta tin in- 
formacion cu ainda Landsrecher- 
che ta atendiendo cu e caso aki y 
cu tin personanan cu tabata den 
sala di Parlamento ora cu esaki 
a sosode, ta wordo scucha ainda. 

Manera ta conoci tanto Presidente 
Marisol Lopez-Tromp como Vice 
Presidente Chris Dammers a en- 
trega keho na Ministerio Publico 
rib’e incidente caminda den ambos 
caso a duna keho di agresion fisico 
contra di otro. 

Durante di e reunion di IPKO na 
Den Haag siman cu a pasa no a 
atende cu e asunto aki, pero e 
contacto entre e Presidente di 
Parlamento cu resto di delegacion, 
tabata masha limita y declara- 
cionnan cu Marisol a duna for di 
Hulanda, ta mustra cu e incidente 
di Parlamento sigur no a wordo 
soluciona ainda. 

E distancia politico entre Marisol 
y fraccion di AVP ta sigui crece 
y bira mas grandi caminda hopi 
experto politico cu AWEMainta 
a atende e asunto aki cu nan, ta 
mira cu ta imposibel pa Marisol 
sigui como miembro di partido 
AVP den futuro. 

Fotonan cu ta circulando den me- 
dionan social ultimo dianan aki, ta 
mustra Marisol hunto cu Glenbert 
Croes y Chris Romero sugeriendo 
cu aki lo por tin un laso politico 
nobo, pero sigur no ta algo cu por 
wordo considera oficial. 


Prome cu Marisol a biaha pa Hu- 
landa el a hiba combersacion cu 
lider di partido Mike Eman, pero 
e combersacionnan aki no a logra 
yega na un aclaracion y solucion 
den e caso aki. 

E diferencia politico entre Marisol 
y AVP ta un hecho cu ta notabel 
pa diferente posicion cu e Presi- 
dente di Parlamento a tuma contra 
presupuestonan cu e Gobierno 
cu fraccion di AVP ta sostene, ta 
mustra cu Marisol no mira su mes 
den e politica di AVP. 

Ya caba el a vota contra di dos 
presupuesto cu tabata responsabel 
di Gabinete Mike Eman II y awor 
tin cu mira si esaki lo ta e caso 
atrobe ora cu Minister di Finansa, 
Angel Bermudez, entrega e di tres 
presupuesto di Gabinete Eman II 
dia prome di september proximo. 
Aki ta hunga un rol cu Marisol a 
sostene e ley di CAFT aña pasa y 
a duna declaracion cu e ta kere cu 
e ley aki ta duna Parlamento mas 
herment pa controla Gobierno 
pero apesar cu el a vota contra di e 


dos presupuestonan aki, tur dos a 
wordo aproba pa CAFT cu ta duna 
e impresion cu e posicion tuma pa 
Marisol, no tabata esun corecto. 

E distancia politico tambe a bira 
mas grandi ora cu den forma ines- 
pera Marisol a sostene un mocion 
di desconfiansa contra di Minister 
di Infrastructura Benny Sevinger 
hunto cu e dos fraccionnan di 
oposicion, y esaki mientras cu 
e resto di fraccion di AVP si a 
mustra confiansa den e Minister 
y Gabinete Mike Eman II tambe a 
confirma nan confiansa den nan 
colega. 

E situacion politico aki ta motibo 
valido pa asumi cu e pensamento 
politico di Marisol, no ta cuadra cu 
esun di AVP su Gobierno caminda 
pa hopi ta suficiente motibo cu 
prome cu e incidente di dos siman 
pasa, Marisol entrega su retiro di 
fraccion di AVP y como Presidente 
di Parlamento. 

Den proximo simannan Parla- 
mento lo tin cu trata un ley cu ta 
regarda e reapertura di e refineria 


di San Nicolas, cu Standard & 
Poors e siman aki a considera di 
gran balor financiero y economico 
pa Gobierno y Aruba, cu a pone cu 
S&P a dicidi di upgrade e posicion 
di Aruba. 

Ta otro desaroyo cu ta mustra cu 
Marisol ta leu di e politica di AVP 
cu si ta mira e importancia di e 
refineria den funcion, apesar cu 
Gobierno di AVP ta boga pa ener- 
gia berde mas pronto posibel. 

Ta keda e pregunta e ora si Marisol 
lo sostene e acuerdo aki ora cu e 
yega Parlamento pa wordo trata of 
e lo vota contra di esaki, ya cu tan- 
to fraccion di MEP como di ADN 
ta sigur di lo sostene e acuerdo 
aki ora cu e yega pa Parlamento 
trata esaki. 

Hopi ta kere cu e posicion po- 
litico di Marisol no ta cuadra den 
partido AVP y tin anticipacion pa 
su regreso di Hulanda caminda 
ta kere cu e lo por tuma un deci- 
sion relaciona cu su futuro carera 
politico. 

AWE TA FIRMA CU 
CITGO PA REAPERTURA 

Dl REFINERIA 



E momento crucial a yega. Awe lo firma e acuerdo final cu lo nifica e 
reapertura di e refineria. Asina cu e contracto keda firma, e lo wordo 
manda Parlamento pa aprobacion y na augustus e trabounan di reno- 
bacion di e instalacionnan di e refineria lo cuminsa. 

Awe, diabierna mainta un delegacion basta grandi consistiendo di tres 
Minister, esta Prome Minister Mike Eman, Minister Mike de Meza y 
Minister Paul Croes, ta biaha pa Venezuela. 

Nan ta bay den compania di e team negociador y algun miembro di 
prensa cu lo cubri e evento importante aki pa Aruba. 

Despues cu a informa pueblo cu a logra yega na un acuerdo finalmente, 
oposicion a keda mustra riba duda den e acuerdo, pasobra no tabatin 
ningun documento firma. 

Sinembargo, Gobierno a informa cu mester tuma tempo pa pone delas- 
ter detayenan acorda riba papel prome cu por yega na firma algo. 

Y awor e dia aki a yega. No ta conoci, te cu ayera tardi, kendenan di 
Gobierno di Venezuela lo bay ta presente na e ceremonia di firmamento 
of si esaki lo wordo transmiti den cadena nacional. 

Tin punto importante logra den e acuerdo aki manera con ta reparti 


e terenonan cu ta bin na disposicion di Gobierno, cua parti ta bay cay 
bao di Aruba Refinery Comany y cual parti ta bay keda pa Land Aruba, 
p’asina por sigui cu e desaroyo di San Nicolas. 

Manera cu por corda den pasado a inicia un serie di negociacion cu 
Valero, caminda cu a haya algun tereno cu anteriormente tabata cay 
bao di e refineria, a haya nan bek como propiedad di pais Aruba, y 
asina a desaroya Carnival Village, a desaroya den area di waf un parti 
caminda cu tabatin e tankinan tambe di Valero. 

Awor tin otro partinan di tereno caminda cu kier destina pa un parke 
solar cerca di Sero Colorado y tin un otro area entre e tankfarm mas 
pabao na Zeewijk y e refineria mas pariba, unda henter e coredor di e 
refineria ta, pa tin un acceso pa lama cu por ta interesante tambe p’e 
desaroyo di San Nicolas. 

E parti banda di e refineria y e parti menciona no necesariamente mester 
ta parti di e acuerdo, ya cu lo mester un acceso pa bay di e parti pariba, 
e parti pabao na unda Zeewijky tur e tankinan ta, pero e tereno grandi, 
memey, unda tin e parti di costa cu lama ta bira un tereno tambe cu 
pais Aruba ta haya na su disposicion pa por desaroya. 

































4 


AWEMainta Diabierna, 10 Juni 2016 


Stondord & Poors to miro e ocuerdo entre Citgo y Arubo por to beneficioso po Arubo su economio 


Gobierno a cana e caminda 
pa reformanan importante 



STANDARD & Poors a subi evaluacion fi- 
nanciero di Aruba for di ‘Stable’ pa ‘Positive’. 
Un noticia cu a drenta diamars atardi laat via 
un boletin emiti p’e instituto financiero di 
renombre internacional. 

S&P ta mustra rib’e hecho cu e acuerdo entre 
CITGO Petroleum Corporation y pais Aruba 
ta uno sumamente beneficioso pa Aruba su 
economia. S&P ta splica cu, acopla esaki na e 
reformanan cu Gobierno a introduci pa salva- 
guardia fondonan di pensioen, seguro medico 
y reduccion di gastonan di Gobierno, nan ta 
spera un mehoramento di indicadornan fiscal 
mas lihe ainda. 

S&P ta mira cu pa 2016 gobierno di Aruba ta 
logra reduci deficit di Gobierno te na 2% y 
na 2017 e ta mira cu e ta yega 
0.5%. 

Despues di 2017 ta S&P ta 
estima te hasta un sur- 
plus riba deficit di pais 
Aruba. Tur esaki ta 
basa rib’e consistencia 
di Gobierno di Aruba 
su maneho economi- 
ci-financiero. 

Prome Minister Mike 
Eman a splica cu tur 
esaki ta bin di un plan 
riba termino largo 
caminda a traha 
riba un 


mehoracion economico sostenibel. 

Na 2009, e situacion economico cu e Gobiemo 
anterior a laga atras tabatin hopi reto. 

E situacion tabata uno caminda cu Aruba su 
economia a perde un parti grandi di su eco- 
nomia den un tempo relativamente cortico. 

“Na e momento cu nos a drenta gobernacion 
tabatin un realidad sumamente dificil. 
Economia a cay durante e gobernacion an- 
terior cu 15% dor di ciere di refineria y e 
diferente medidanan cu a wordo introduci 
durante añanan, entre 2001 cu 2009, y per- 
dida di hopi entrada for di turismo, cu a cay 
tambe e tempo ey. 

Riba tur esaki Aruba a perde diferente partner 
strategico manera KLM, Carnival Cruises y 
American Airlines. 

Perspectiva economico y di 
turismo tabata sumamente 
negativo y nos a mira cu 
Aruba tabatin mester di 
un inyeccion economico 
y probablemente e inyec- 
cion aki mester a bin for 
di sector di Gobierno, pa- 
sobra sector priva tabata 
pasando den e crisis den 
e momento ey”, Prome 
Miniter Eman a enfatisa. 

Entre 2009 y 2013, sr. 
Eman a splica, Gobierno 
a enfoca riba recuperacion 
economico y un atencion 
social pa esnan di 
menos recurso. 
Despues di e 


periodo aki a cuminsa traha riba reformanan 
importante. Aki, e. o. a logra stabilisa y me- 
hora fondonan di pensioen (APFAy SVb) y di 
seguro medico (AZV) y na e mesun momento 
a traha riba reduccion di deficit di pais Aruba. 

Prome Minister Eman ta yama e ultimo boletin 
di S&P, “un momento importante.” 

Sr. Eman ta splica cu e ta un momento im- 
portante pa henter e gabinete y tur cu a carga 
e vision aki. El a enfatisa si cu tin biaha, e 
strategia riba termino largo aki no a conta cu 
sosten di tur hende. 

Sr. Eman a bisa cu tabatin tempo cu tabata un 
poco solitario den e trabounan, pasobra no ta 
tur hende a wak e beneficionan riba termino 
largo. 

El a bira un discusion, oposicion a papia di 
crea debe, a papia cu nos lo no ta consistente 
y nan no tabata kere den e modelo. 

“Pero awe nos ta mira cu Standard & Poors 
mes ta presenta cifranan cu ta indica cu e 
deficit ta bay bahando, segun cu e deficit ta 
bay bahando e debe di pais Aruba tambe ta 
bay bahando. Asina nan ta demostra cu e 
escogencia cu nos a haci pa duna prioridad 
y stimula nos economia y na e momento ey 
no wak tanto riba deficit, pero wak con bo ta 
recupera economicamente. 

Esaki bo ta haci pa por tin un recuperacion 
fiscal y di finansa publico tambe cu ta mucho 
mas duradero ora e ta basa riba un economia 
solido, economia cu ta creciendo, cu awe nos 
ta haya rason nos no a pasa e cuenta aki cu 
medida riba custia di nos pueblo”, ta locual 
Prome Minister Eman a duna di conoce. 

Gobernador di 
Aruba ta keda 
envolvi den un 
accidente di 
auto chikito y 
sin herido 

DIAHUEBS mainta, un 
accidente a sosode riba 
caminda principal di Pos 
Chikito. 

Na altura di Rey Hing, e 
Lexus A-1 di Gobernador 
di Aruba a keda envolvi 
den un accidente cu un 
Kia, cu pa un of otro mo- 
tibo a dal su tras. 

Gobernador Refunjol ta- 
bata na caminda pa tra- 
bou ora esaki a sosode. 
No tabatin mucho daño 
material den e incidente. 
Polis a presenta n’e sitio pa 
atende cu e situacion. 

Despues tur cos a keda 
resolvi, Gobernador por a 
sigui su caminda den un 
otro auto cu a bin busc’e. 


RICIBI 

AWIiMAIMA 
TIJR l)IA DKN 



Eegistra awo! 


Mauda bo e-mail na 
noticia@awemainta. com 

KVK IA REACCIONA Y ACLAREA SU 
POSICION RIBA E TEMA Dl ALL-INCLUSIVE 



Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 

BO TA BUSKANDO WIEL PA SLIDINGDOOR? 

AKI NA THE DOORHANDLE NOS TIN 
TAMBE TIN EXTRA SECURITY PA SLIDING 
WINDOW YSLIDING-DOOR 






Boutique Keyla 


Tel: 5821164 
Cel: 59311 89 
Fax: 5880109 
w w w. boutique keyl a . coin 



Nos tin hopi paña nobo y bunita 
di size S te cu size 26 
Pasa wak pa bo mes!! 

w; 4 tó like'uion 

Paradera 34 ~ Dialmia - Diasabra ~ 9am - 6:30pm IJfacebook 


CAMARA di Comercio y Industria di 
Aruba (KvK) a tuma nota cu lo por existi 
algun confusion den comunidad pa loke 
ta trata e posicion di KvK riba henter e 
asunto di regulacion di e asina yama “All- 
Inclusive”, y e discusion cu ta tumando 
luga tocante e tema aki. 

Pa cuminsa, ta importante pa trece dilanti 
cu e unico vocero pa KvK rib’e tema aki 
of cualkier otro tema ta propio Camara di 
Comercio. Mescos KvK no ta pretende di 
presenta opinion di otro, no ta necesario 
ni deseabel pa otro instancia purba ta 
vocero pa KvK. 

Pa aclarea un ke otro e posicion di KvK 
rib’e tema aki ta lo siguiente: 

KvK ta comparti e preocupacion di 
Gobierno di Aruba pa loke ta trata e 
crecimento rapido di e fenomeno di “All- 
Inclusive” y kico esaki lo por nifica pa 
Aruba su economia. 

Tambe KvK ta di opinion cu ta necesario 
pa Gobierno tin na su disposicion e her- 
mentnan necesario pa regula comercio 
p’asina sirbi e bienestar general di henter 


e comunidad di nos pais. 

Na mes momento, reconociendo e im- 
portancia di e industria turistico pa nos 
pais, KvK ta haya cu ta hopi importante pa 
Gobierno yega na un consensus cu sector 
priva rib’e tema aki. 

Manera semper KvK ta pone su mes dis- 
ponibel pa yuda logra un consensus asina. 

Si cualkier persona ta interesa pa conoce 
e posicion di KvK rib’e tema aki of cualkier 
otro tema, esaki ta disponibel riba website 
di KvK. www.arubachamber.com. 





;#1 Online 


Mainta 


Tel: 583-1400 


Fax: 583-14444 


Facebook: 

www.facebook.com/awemainta 
Website: www.awemainta.com 
E-mail: noticia@awemainta.com 


















AWEMainta Diabierna, 10 Juni 2016 


7 


Hopi consum dor tin 
miedo di bay Corte 


RECIENTEMENTE a 

keda cla, un encuesta cu 
a wordo haci bou di con- 
sumidornan. 

E encuesta tabata riba 
un Sistema pa soluciona 
disputa cu tin cerca e con- 
sumidornan. 

Ta masha interesante pa 
analisa e contesta cu e 
consumidornan y con por 
analisa e resultado. May- 
oria di esnan encuesta 
(74.4%) a responde cu 
lo kier amplia e sistema 
pa resolve disputa di con- 


sumido. 

Ademas, 59.3% a respon- 
de di ta duna preferencia 
na un comision di disputa 
di consumido manera na 
Hulanda. Un comision di 
disputa di consumido ta 
un comision unda cu e 
consumido por acudi ora e 
tin un keho contra un ne- 
goshi. E comision ta dicidi 
hunto kende tin rason, sea 
e consumido of e empresa. 

E encuesta cu consumido 



M12 KLOPBOOR KIT 


• 3/8 inch 12vklopboor 

• 1x bateria 2.0 Amp 



KOOYMAN MEGASTORE HABRI NON-STOPdi7am-6pmy ZON 9am-2pm 


Kooyman Megastore • Av. E. J. (Watty) Vos 20 

www.kooymanbv.com • facebook.com/kooyman.megastore.aruba 


a keda haci via telefon. Di- 
enst Huur- en Consumen- 
tenzaken a logra haya un 
reaccion di 195 hogar y a 
base di un margen di confi- 
ansa di 95% e resultado di 
e encuesta tin un margen 
di precision di 7.01%. 
Mester menciona cu algun 
persona explicitamente a 
menciona di tin miedo di 
e proceso di bay Corte pa 
cual motibo nan lo prefera 
un forma alternativo cu 
por ta mas accesibel pa 
resolve cualkier disputa di 
consumido. 

Di e personanan cu a in- 
dica di kier algo otro, al- 
gun a duna preferencia 
na un combinacion di un 
comision di disputa di con- 
sumido cu un small claims 
court y/of mas autoridad 
pa Dienst Huur- en Con- 
sumentenzaken. 

Tambe a puntra si e con- 
sumido ta haya cu Hues 
ta accesibel mirando gas- 
tonan di hiba un caso 
corte. Rib’e pregunta aki 
43% a responde cu no ta 


haya Corte accesibel. 
Anto 26.3% a duna lo 
siguiente como remarke: 
Ta haya cu kier mira mas 
participacion di Gobierno 
pa haci Corte mas accesi- 
bel. A duna como suger- 
encia pa bini cu un sistema 
den cual e negoshi ta paga 
pa tur gasto di adelanta 
anto si acaso e negoshi sali 
gana ta debolbe su placa. 
Algun consumido a bisa 
cu e pregunta ta depende 
hopi rib’e entrada di e con- 
sumido. 

Un consumido cu hopi en- 
trada no lo tin problema di 
paga pa un abogado y hiba 
un caso Corte compara 
cu un consumido cu poco 
entrada si lo tin problema 
cu esey. 

Na final di e encuesta e 
consumido tabatin e opor- 
tunidad di duna su comen- 
tario rib’e encuesta. 

Un consumido p. e. a opina 
cu: “El espinazo del pobre 
es la escalera del rico”. 

Cu e dicho aki e consumido 
tabata kier a ilustra cu se- 


gun e consumido e negoshi 
(e rico) ta saca probecho 
di e pober (e consumido). 
Ademas di esaki, e co- 
mentarionan mas comun 
tabata: “Algun ta haya 
cu mester haci e proceso 
legal mas accesibel pa 
consumido; 

Algun ta haya cu mester 
haci mas propaganda riba 
leynan di proteccion di 
consumido; 

Algun ta haya cu Dienst 
Huur- en Consumenten- 
zaken mester traha mas 
estrecho cu otro departa- 
mento; 

Algun consumido ta haya 
cu e proceso tin di keda 
igual y cu lo mester haci 
mas pa haci e consumido 
mas independiente. 

Es decir cu e consumido 
mes por regla cierto cos- 
nan pa su mes. 

Proximamente e departa- 
mento lo suministra mas 
informacion rib’e conclu- 
sionnan di henter e inves- 
tigacion. 


7 oficial di Merca 
ta prepara plan 
contra Venezuela 

Nan lo ta kedando na Aruba 

“NAN a drenta cu ekiponan special y in- 
terceptacion di ekiponan satelital. Nan a 
controla tur e infrastructura necesario pa 
un accion militar rapido dirigi pa deroca 
e Gobierno constitucional di Presidente 
Nicolas Maduro”, Diosdado Cabello a 
adverti. 

Diahuebs, Vice President di Partido So- 
cialista Uni di Venezuela (PSUV), Dios- 
dado Cabello a denuncia cu shete oficial 
di forsanan special di Comando Zuid di 
Merca a hospeda na Aruba pa prepara 
algun plan di conspiracion contra Ven- 
ezuela. 

Segun el a bisa, nan a drenta masha bon 
ekipa, cu materialnan sofistica, cu nan 


por uza pa vigila e situacion na Venezuela 
y traha di e forma aki rib’e plan pa por 
core cu e Gobierno di Presidente Nicolas 
Maduro, cu el a enfatisa a wordo eligi 
democraticamente. 

E ehecutivo a bisa tambe cu un di e metan- 
an di e grupo tactico special ta pa “paralisa 
e actividadnan di Compleho Refinador 
di Paraguana”, pa di e forma aki laga un 
parti grandi di e pais sin combustible. 

E centro di refinacion di Paraguana ta e 
fusion di tres refineria grandi: Amuay, 
Cardon, y Bajo Grande, cu un capacidad 
di refinacion di 940 miyon bari diari- 
amente, ta wordo splica rib’e website di 
Petróleos de Venezuela (Pdvsa). 

Na october aña pasa, Presidente di e 
Republica, Nicolas Maduro, a adverti cu 
e hefe di Comando Zuid di Merca, Jhon 
Kelly, tin prepara un plan di intervencion 
uzando como excusaus “un crisis humani- 
tario” na e pais. 

Segun Parlamentario Desiree de Sousa Croes 

Mayoria den Parlamento Hulandes 
ainda convenci cu Nacionalidad 
Hulandes mester wordo mereci 


dia den bó 


ox 


Bishita nos website: ' v ' 


.awémainta^bom 


Like nos riba Faceboolc 

r-n' ' / \ 

f www.facebook.com/awemainta 


“HET Nederlanderschap moet verdiend worden”, asina 
Gobierno Hulandes ta pensa. 

E pensamento aki ta wordo sostene pa un mayoria den 
Tweede Kamer. 

Delegacion di Aruba a purba di haci algun cambio den e 
ley di Reino riba nacionalidad (Rijkswet op het Neder- 
landerschap) pa yuda un grupo den nos comunidad cu 
ya mester a logra haya e nacionalidad Hulandes, pero cu 
ta wordo stroba dor di e asina yama “dubbele taaltoets”. 

E examen dobel aki ta existi solamente pa straheronan 
biba rib’e islanan Caribense, unda cu un peticionario 
mester haci examen den Papiamento y den Hulandes. 
Examen den Hulandes riba nivel di MAVO a wordo in- 
troduci na 2011 y a baha e cantidad di peticionnan y e 
cantidad di esnan cu ta logra haya un paspoort Hulandes 
cu mas cu 80%”, segun de Sousa Croes. 

“Miembronan di delegacion di Aruba a mustra rib’e 
efectonan negativo di laga personanan warda 10 aña y 
despues laganan haci examen den un idioma cu casi nan 
no ta tende mes rib’e isla cu nan ta biba. 

Na Hulanda e periodo pa por haci peticion ta 5 aña y 
mester prueba cu ta integra den comunidad Hulandes 
dor di e. o. haci examen den e idioma Hulandes. 

Si e cambionan wordo aproba diamars otro siman, lo 
cambia e periodo di 5 pa 7 aña prome cu por haci un 
peticion pa bira Hulandes. 

Na Aruba e periodo pa integra ya ta na 10 aña, y manera 
cos ta mustra e examen den Hulandes banda di Papia- 
mento lo keda manteni”, di acuerdo cu Parlamentario 
Desiree de Sousa Croes. 


FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmaii.com 
Tet: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 


SEER up to 25.00 

Home Energy System 

Parlamentario Desiree de Sousa Croes: 

Obligacion di Visa mester 
ta asunto di Aruba 


“E ley di Reino cu ta regla Visa pa Reino Hulandes - 
Rijksvisumwet - ta duna solamente Hulanda e ultimo 
palabra pa dicidi si ciudadanonan di cualkier pais mester 
di un Visa of no pa drenta un di e paisnan den Reino. 


Si un di e islanan Caribense no ta di acuerdo cu esaki, 
nan tin e asina yama “intern appel”. 

Cu e instrumento aki por para un decision di Conseho 
di Ministernan di Reino pa sigui debati riba esaki. 

Pero experiencia di algun aña atras, ta mustra cu Hu- 
landa no semper ta cumpli cu e efecto di e protesta 
interno”, segun de Sousa Croes. 




Y Nature's Discount 


I DANCE 

YOURSELF 


GRATIS PA TUR PARTICIPANTE Dl 
IMATURE'S DISCOUNT HEALTH CHALLENGE 


Health Challenge 

Rqhc W\\á fie 


FIT 

WITH 


Aruba Zumba 

F I T N E S S 

Dia: Diasabra 11 di juni, 2016 
Ora: 7:00 p.m, - 8:00 p,m. 

Lugar: Aruba Entertainment Center 


“P’esey mes ta importante pa cambia e Rijksvisumwet di 
tal manera cu Aruba y e otro paisnan Caribense wordo 
scucha y tin vos sea ora kita e obligacion of impone un 
obligacion di Visa pa cierto paisnan. 

Gobierno Hulandes den esaki ta pensa cu nan mester 
keda cu e ultimo palabra como cu nan ta mira esaki 
como un asunto di Reino (pues Hulanda por dicidi) y 
no un asunto di cada pais. 

Delegacion di Aruba a keda para ‘riba cu ta trata aki 
di un asunto autonomo di nos pais cu mester wordo 
respeta. Rib’e cambionan den e ley aki tambe lo vota 
otro siman diamars”, ta locual Parlamentario Desiree 
de Sousa Croes a duna di conoce. 


BRAGG 

APPLE CIDER VINEGAR 



Aworhabridi 
Dialuna pa Diasabra 
tecu6:00pm 


Un anti-bacterial natural 

Ta yuda mantene nivel 
balansa di suco 

Ta yuda baha peso 

Por yuda cu cholesterol 
y pression 

y mucho mas 


Y Nature’s Discount s J^, c B u k 0 i c “ 

NUTRtlTION CENTEFt Palm Beach 

Mike Eman mester stop di gaña 

Rapport di Standard & Poors 
a mustra con malo econom a di Aruba ta! 

Di acuerdo cu lider di MEP, Evelyn Wever-Croes 



“GDP growth in 2015 was only 0.1%, be- 
low our expectation, because of low private 
confidence, lower available income given the 
recent pension and health care reforms (which 
reduced available income), delays on the main 
government infrastructure projects, and the 
postponement of the Bahia Principe Hotel 
(the largest private infrastructure project in 
the pipeline).” 

Segun Evelyn Wever-Croes, “cu e palabranan 
aki Standard & Poors den nan relato di dia 6 
di juni ultimo a expresa con malo e situacion 
economico di Aruba ta, y con esaki ta contra 
locual nan a spera. 

Ta p’esey S&P a mantene Aruba downgraded 
desde 2013, y awor atrobe. 
Lamentablemente, Mike Eman ta mandando 
comunicado di prensa cada pasa un ora, pa 
gaba su mes cu e rapport di S&P den su man, 
insultando inteligencia di nos pueblo. 

Pero Mike Eman ta haci esey, pasobra e ta kere 
cu ningun hende ta lesa e rapport. 

P’esey laga nos desbarata e mentiranan di 
Mike Eman. 

Standard & Poors NO a elogia e maneho finan- 
ciero di Gobierno. S&P a bisa cu dor cu Aruba 
ta bou di curatela, y pues bou di e duim di 
Hulanda, e no por downgrade Aruba aworaki. 
Y pasobra Aruba ta bou di curatela, Aruba lo 


proyectonan. 

Y ta p’e motibonan aki segun S&P nos eco- 
nomia ta stagna. E unico luz na horizonte ta 
cu e refineria lo bolbe habri, danki n’e lucha 
incansabel di nos pueblo cu a kere den vision 
di MEP, y especialmente di colega Glenbert 
Croes. Esey ta e speransa cu nos tin di e 
promesa cu solo ta sali pa nos tur, y esaki ta e 
prome señal.” 

Lider di MEP, Evelyn Wever-Croes ta finalisa 
bisando: “Mike Eman, en bes di purba ma- 
nipula cu inteligencia di nos pueblo, mester 
gradici MEP, cu awe e no a haya un downgrad- 
ing mas pio.” 

Pa esnan cu kier lesa pa nan mes, esaki ta e 
link: http://commoditv-market-news.com/ 
spgr-revises-aruba-out- 

look-to-pos-affirms- 

bbba-2-ratings. 

html. 


mester bay mehora su situacion financiero. 
Pero S&P no ta duna elogio na Mike Eman. 
Con bo por duna elogio na un hende bou di 
curatela? Mike Eman basicamente ta di com- 
para cu un adicto, cu tin un adiccion di gasta 
placa, y mester a mara su mannan cu CAFT. 
Esey ta un elogio? 


“Standard & Poors NO a elogia e maneho 
economico di Gobierno. Es mas, lesa mas 
ariba, S&P ta expresa cu nan ta desapunta cu 
e crecemento economico casi nihil di Aruba 
aña pasa. S&P no a spera esey. S&P a spera 
un crecemento hopi mas halto a base di e sto- 
rianan cu Gobierno a conta nan. Nan ta skirbi 
cu tanto palabra: ‘Below Our Expectation’. 
Acaso esey ta un elogio?”, segun lider di MEP. 


Economia stagna 

S&P ta splica tambe pakico e economia ta 
stagna. Como e prome motibo el a menciona 
cu cuidadanonan no tin confiansa den econo- 
mia di nos pais, y no ta inverti. 

Como di dos motibo, S&P a splica cu cui- 
dadanonan a bira mas pober debi na tur e 
medidanan di Mike Eman y su Gobierno. 
Medidanan di AZV, BAZV, BBO, AOV, 
edad di pensioen, etc. Nos pueblo a 
bira mas pober, y p’esey no por gasta 
mas placa. Como di tres motibo S&P 
a menciona cu Gobierno ta papia 
masha bunita di cantidad 
di proyecto, pero 
tin atrasonan 
grandi of 
ta fracasa 
den su 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon spec\áv=> 


calaW^iiu 

Tz[* 


Samsung note edge 


blu sport 4.5 
afl, 210.00 


Samsung s3 minl 
afl. 315.00 


Also: Samsung S5 . s5 mini. Samsung S4, Samsung 4 mini, S3 mini etc.... 
Accessories for all Samsung and Iphone models 

Toshiba Laptop 15.6 “4Gb 320Gb Harddisk. Afl. 900.00 
Hp Ink catndges, Unrversal laptop adapters etc.. 
fTunes gift cards $ 10.00. $ 15.00 and $25.00. 

Google play cards and Raystation Network cards. 

Sales, repair and accessories for all Samsung models and other cellulars. 
Unlock, neload, reset, upgrade, replace lcd, keypad, speaker etc. 

Dangui Oduber di MEP: 

Otmar kier insisti 
den manipula e taxistanan! 


“NOS ta condena y lamenta con Otmar 
Oduber ta purba malinforma y manipula e 
taxistanan. Minister Oduber a tuma un deci- 
sion caba y a publica un decreto ministerial 
dia 31 di mei 2016 cu ta bin na vigor dia 1 di 
juni 2016. 

E Minister a bisa e taxistanan den e reuinion 
cu “E MB ta nada mas cu un ehecucion di e 
ley”. Aki un biaha mas Minister ta malinforma 
a taxistanan. 

Semper e permiso di taxi wordo traspasa pa 
un familiar y semper ta e Minister ta esun cu 
lo mester a firma. 

E diferencia cu e decreto aki cu Otmar Oduber 
a bin cu ne ta na momento cu Minister nenga 
di firma p’e traspaso”, segun Dangui Oduber. 

“Den pasado si un Minister nenga y e taxista 
bay corte e ta gana, pasobra tabata para cu 
por traspara permiso di taxi pa un familiar of 
cualiker otro persona. 

Den e decreto nobo cu a ser publica si Minis- 
ter nenga e peticion pa traspasa e permiso y e 
taxista bay corte e ta perde su caso, pasobra 
den e decreto nobo ta para hopi cla cu NO 
por traspasa e permiso mas y tur peticion pa 
traspaso lo wordo nenga. 

E decision aki a ser tuma pa Otmar kita per- 
miso di algun taxista y yuda su hendenan. Mi 
ta pone un biaha mas textualmente kico ta 
poni den e decreto aki: 

“Alleverzoeken om overschrijving van een- 
vergunning op naam van eenander, ook al 
zijnde een lid van het gezin zo als bedoeld 
in artikel 15 lid 1 van de landsverordening 


personen vervoer zullen worden afgewezen.” 

Tur peticion pa pasa un permiso “taxi” riba 
nomber di un otro persona, aunke e ta forma 
parti di e famia manera stipula den articulo 15 
paragrafo 1 di e “landsverordening personen 
vervoer lo worde rechasa”. 

Awor cu Otmar Oduber a sinti presion kier 
purba na manipula taxistanan bisando nan cu 
e como Minister por dicidi pa bay di acu- 
erdo pa traspasa permiso di taxi. 

Loke e no ta bisanan cu tur peti- 
cion lo wordo rechasa segun 
e decreto ministerial nobo 
y lo mester bay na rudia 
cerca dj’e y bay roge of bise 
bo ta vota p’e pa e por haci 
e cambio”, Dangui Oduber 
a mustra. 

“Esaki ta dictadura den for- 
ma moderno y ta un abuso 
cu ta wordo cometi contra 
taxistanan. Ningun Gobi- 
erno desde 
a ñ a 

v 

. 


1986 no a haci cambio den e taxi vergunning 
y semper e la funcionnan bon. 

Minister no mester lubida cu e taxistanan aki 
mayan no tin pensioen, no tin ningun benefi- 
cio secundario, lo unico nan tin ta e permiso 
cu ta un garantia cu mayan ora nan bira pen- 
sionado nan tin algo por haya entrada ainda 
dor di laga un familiar tuma nan permiso 
over. E decision di e decreto aki mester wordo 
REVOCA! 


E mensahe cu nos ta manda pa 
TUR taxista ta: Nos di MEP NO 
lo mishi cu e TX vergunning 
y si en caso Otmar Oduber 
insisti den cambia esaki nos 
lo cambia esaki bek manera 
e tabata semper y manera 
el a funciona semper”, ta 
locual Dangui Oduber a 
bisa den su declaracion. 

Partido MEP: 

Cuanto e banderinnan di 
amigo di Minister Otmar 
Oduber ta costa pueblo? 



TUR hende cu trafica nos camind- 
anan por nota e banderinnan berde 
cu ta promove un otro festival e luna 
aki. E banderinnan aki ta colga na 
tur rotonde y cantidad di otro ca- 
minda. Un gastamento di placa sin 
tin mester. 

Si bo mester core riba caminda di 
hospital pa santa Cruz, bo ta pasa 
na 7 rotonde, y na cada rotonde tin 
mas di 8 banderin berde colga. Si 
bo core di aeropuerto pa playa y bo 
pasa La Sallestraat, bo ta topa cu 6 
rotonde, tambe cada un cantidad 
di banderin. 

Ta wordo calcula cu a gasta 100 mil 
florin na e cosnan aki, y tur hende 
sa cu e placa aki ta bay den man di 


amigo di Minister Otmar Oduber. 
Den pasado Parlamentario Mervin 
Wyat-Ras, tempo e tabata den MEP 
ainda, a cuestiona e cos aki. Hasta 
Mervin a laga sa cu di ora e sali for 
di su bungalow den Colony te ora 
e yega Parlamento, cantidad di e 
banderinnan ey ta casi dal bo den 
bo cara. 

Awor tur hende sa di e denuncia di 
un periodista cu e Minister su amigo 
ta wordo privilegia: e Minister Ot- 
mar Oduber a bis’e cu e ta bay hibe 
Corte, pero despues a ‘chicken out’. 
P’esey e pregunta cu pueblo kier sa: 
cuanto miyones e amigo di Minister 
Otmar Oduber ta gana cu e bander- 
innan berde ey? 


Partido MEP: 


Pueblo ta rechasando parkeermeter keto bay 

Solucion di MEP ta pa habri Caya Betico Croes bek pa auto core 




CORE rond unda cu bo kier den Playa y bo ta mira e 
boycot espontaneo di pueblo contra e parkeermeternan 
di Otmar Oduber. 

Ningun hende kier hinca nan placa den e machin, paso- 
bra segun nan ta placa pa campaña di Otmar Oduber. Ni 
si e tienda mes kier paga parkeermeter pa nan, nan no ta 
accepta, pasobra ta placa pa campaña di Otmar Oduber. 

Mira parkeerplaatsnan rond den Playa, bashi bashi. 
Mira Caya Betico Croes, manera rib’e potret adhunto, 
diamars merdia 2:30 pm, bashi bashi. Tur esaki a pone 
cu 75 negoshi a cera. 

Mester haci algo cu urgencia pa trece bida bek den Playa. 
Gaña cu estudio den man no ta yuda, pasobra tur hende 
mes por mira pa nan mes con bashi Playa ta. 

Solucion di MEP ta pa habri Caya Betico Croes bek pa 
auto core 

Esey ta trece bida bek den Caya Betico Croes. Cuminsa 
cu habri caya pa auto core den oranan di atardi y fin 
di siman, despues amplia e orario den dia. Esey ta un 
solucion facil y masha efectivo. 

Lastima cu Minister Otmar Oduber ta keda negativo y 
terco, y no kier tende. 

E no kier duna comerciantenan ni un poco alivio. E ta 
keda negativo y semper bisa cu ‘NO POR’! 

Ta MEP mes mester drenta Gobierno bek pa soluciona 
e problema den centro di Playa: habri camindanan bek 
pa auto core, y elimina parkeermeter. 

VACATURE 


De afdeling projectbegeleiding van het Dr. Horacio E. Oduber Hospitaal heeft 
een tijdelijke plaatsingsmogelijkheid van 3 jaar in de functie van: 


Management 
Assistent Bouwproject 


Bezoek onze website of facebookpagina voor 
meer informatie over deze functie. 


www.arubahospital.com • 


hospitalaruba 



Parlamentario mr. Xiomara Maduro: 

Bou di duim di Hulcmda tur 
perspectiva mester ta positivo 


“AWE Ministernan Eman 
y Bermudez ta gaba cu e 
perspectiva di e rating di 
Standard & Poor’s (S&P) 
a cambia di BBB stabiel pa 
positivo. Ta bende esaki 
como un logro grandi pa 
nos Gobierno. 

Pero laga nos ta sincero 
cu otro, bou di Gabinete 
Eman S&P a degrada e rat- 
ing di nos pais y esaki no a 
mehora mas. 

Pero como cu awor nos ta 
bou di duim di Hulanda 
via e superivicion financie- 
ro di CAFT 
y cu e 
r e - 



fineria por habri bek danki 
na MEP, S&P ta bisa cu e 
perspectiva stabiel ta cam- 
bia pa bira uno cu miras 
positivo. Algo cu sibo wak 
bon no por ta otro ya cu 
bou di duim di Hulanda 
tur perspectiva mester ta 
positive”, segun Xiomara 
Maduro. 

Bou di duim 

“Locual cu Ministernan 
Eman y Bermudez ta lu- 
bida di menciona ta, cu 
como nos pais, danki n’e 
mal maneho financiero y 
tur e abusonan di Gabinete 
Eman, awe Aruba ta bou di 
supervision financiero di 
Hulanda via CAFT. 

Den e scenario aki na 
unda cu e cartera di 
e pais aki ta bou 
di curatela di 
H u1an- 
da, e 


confiansa ta wordo crea 
cerca S&P cu e situacion 
financiero no por bay bira 
pio cu ya caba e ta. 
Hulanda mes ta conta cu 
un rating AAA positivo y 
ta duna tur pais den Reino 
e ora e beneficio di duda 
cu si cos bay robes mes, e 
inversionista lo por conta 
cu Hulanda ta suficiente 
bon para pa para borg pa 
e debenan haci. 

Ta esaki ta locual ta pone 
cu ora cu como pais bo ta 
forma parti di Reino of 
manera den nos caso bo ta 
bou duim di Hulanda via 
CAFT, bo ta lift mee cu nan 
rating positivo y bo tambe 
ta haya un rating positivo. 

A1 menos cu bo abusa di e 
finanza publico di bo pais 
di tal modo cu S&P ta de- 
grada bo rating y dunabo 
un perspectiva negativo 
manera ta e berguensa 
cu Gabinete Eman a pone 
Aruba pasa aden poco 
tempo pasa ora cu S&P a 
degrada e rating di Aruba. 
Un degradacion cu te 
dia di awe ta vigente 
danki n’e mal maneho 


di Gabinete Eman”, e Par- 
lamentario ta bisa. 

No ta bon 

gobernacion a duna 
perspectiva positivo 

“Banda di esaki Minister- 
nan Eman y Bermudez 
no ta bisa cu ta como cu a 
‘harass’ e cartera di pueblo 
cu medida di hisa prima, 
corta den APFA, libra Go- 
bierno di debe di SVB, bin 
cu medida di VAS riba 
comerciante, hisa BBO 
via AZV a logra yega na 
fondo publico pa mustra 
un mihor cara financiero. 

No ta bon gobernacion di 
parti di Gabinete Eman a 
duna nos un perspectiva 
positivo, ta abuso, triki, e 
hecho cu nos ta bou duim 
di Hulanda y e reaper- 
tura di e refineria danki na 
MEP cu a para su desman- 
telacion, a hiba nos aki”, 
Parlamentario Maduro ta 
mustra. 

No ta bati man 

“Nos pais pa largo tempo 
no sa kico ta goberna- 
cion na serio. Nos Minister 


Eman mes di baina ta na 
Aruba, corda pa tuma de- 
cision serio y sostenibel pa 
nos pais. 

Ta puro triki financiero 
nan ta haciendo pa lom- 
bra wowo di instancianan 
manera CAFT y S&P. E per- 
spectiva postivo aki di S&P 
no ta kita afor cu pronto e 
postema lo rementa. 
P’esey nos no ta bay bati 
man pa e abuso y trikinan 
di Gabinete Eman y pior 
ainda nos no ta bati man 
pa e berguensa di a perde 
nos autonomia financiero 
bay bou duim di Hulanda, 
djis pasobra cu Eman a 
haci deshaci cu e fondonan 
publico di nos pais. 

Esun cu kier bati man 
p’esnan cu ta hiba e pais 
aki den perdicion dal bay. 
Pero corda si, cu ta danki 
na MEP cu a para e desm- 
antelacion di e refineria y 
como cu nos ta bou duim 
di Hulanda awe e perspec- 
tiva di S&P no por ta otro 
cu positivo”, Parlamenta- 
rio mr. Xiomara Maduro a 
duna di conoce. 

Ministerdi Enseñansa ta anuncia: 



RECIENTEMENTE, Minister di Enseñansa Michelle Hooyboer- 
Winklaar a firma un acuerdo cu Minister di Enseñansa, Sciencia y 
Cultura di Hulanda pa cu meta di stimula studiante na Aruba y 
region. 

E acuerdo ta pa un periodo di cinco aña, unda Aruba lo ricibi 
fondonan desde Hulanda pa stimula mas studiante pa estudio 
nan na nivel di Enseñansa superior na Aruba y den region. 


Internacionalisacion di nos studiantenan ta un parti hopi 
importante y esencial pa su desaroyo y pa prepar’e miho 
posibel. 

E experiencia di participa na un summer program na un 
Universidad of Hoger Onderwijs den exterior segura- 
mente lo ta uno positivo y un gran contribucion na e 
desaroyo personal di un studiante. 

Pa haci’e posibel pa studiantenan di Universidad di 
Aruba por participa na un programa asina, Minister 
Hooyboer ta anuncia cu lo ofrece beca na 9 studiante 
pa por participa na un summer school program den 
exterior. 


Varios Universidad y HBO’s ta ofrece programanan den 
“summer period” y cu a crece den popularidad den e 
ultimo añanan. 


Un total di 9 studiante lo ricibi un beca pa un suma di 
Afl. 4.500 pa studiante. 

E studiantenan di Universidad di Aruba por aplica dor 
di yena un formulario di aplicacion digital y mandando 
adhunto tambe un carta di motivacion y nan curiculo 
vitea (CV). 


E deadline pa aplica ta dialuna dia 13 di juni 2016 pa fin 
di atardi na oficina di asuntonan internacional di Uni- 
versidad di Aruba. Studiantenan cu a aplica y ricibi beca 
di Erasmus Program no ta bin na remarca pa e beca aki. 


Minister di Enseñansa ta desea pa studiantenan di Uni- 
versidad di Aruba haci bon uzo di e oportunidad aki y 
aplica. Pa e aña escolar 2016-2017 lo tin mas oportuni- 
dad cu lo ser anuncia debidamente. 


Ta ofrece 9 beca na 
studiantenan di 
Universidad di Aruba 


Pa participa na "summer program" 

internacionalmente 


Join us in our 

CAR 

WASH 


Date: 1 lth of June from 9AM till 4PM 
Place: Colegio Arubano 
Price: 15,- Afl for regular car 
20,- Afl for SUV 
There will also be drinks and 
baked goods up for sale! 

KEY CLUB 
Colegio Arubano 

Lider di MEP, Evelyn Wever-Croes: 


Standard & Poors 

ta elogia vision di MEP pa lucha 
pa reapertura di refineria 



LIDER di MEP, Evelyn Wever-Croes a reac- 
ciona satisfecho cu e resultado di Standard 
& Poors. 

Wever-Croes y Parlamentario Xiomara Ruiz- 
Maduro a reuni cu S&P dia 10 di mei ultimo, 
y por a nota cu e posibilidad di reapertura 
di e refineria tabata hunga un papel grandi 
pa S&P y esey a resulta awor den un cambio 
positivo den e perspectiva pa futuro. 

Lamentablemente pa loke ta trata e rating 
mes, S&P a mantene e downgrade e maneho 
di Gabinete Mike Eman na BBB+/A-2, un 
downgrade cu nan a duna Aruba desde 14 
di juni 2013. 

Rating di pais Aruba 

“Dia cu MEP a sali di Gobierno a laga e rating 
na A-. Dia 14 di juni 2013 S&P lamentable- 
mente a downgrade Aruba, na BBB+/A-2. 
Ya Aruba no tabata pertenece mas na e 
categoria A debi na e mal maneho di Gabi- 
nete Mike Eman, cu casi a manda nos pais 
bancarota. 

Y ainda nos no por lanta cabes di e down- 
grade aki. S&P a base di e maneho financiero 
y economico fracasa di Gabinete Mike Eman 
a mantene Aruba den e categoria B”, segun 
Evelyn Wever-Croes. 


Perspectiva positivo dan- 
ki na 

e refineria 

“Pa loke ta e perspec- 
tiva den futuro si S&P 
ta pensa cu esaki ta mas 
positivo, pasobra tin un 
chens grandi cu e refineria ta 
bay habri bek. Esaki tin nos satisfecho. 

Y no mester lubida cu e posibilidad di reap- 
ertura ta danki na insistencia di MEP, 
y especialmente danki na e 
gestionnan di Glenbert 
Croes na Venezuela. 


Version di Gobierno 

“Ta cu hopi asombro nos a tuma nota di e ver- 
sion di Gobierno. Tanto Prome Minister Mike 
Eman como lider di fraccion Baba Herde ta 
menciona cu ta elogio so S&P tin p’e strategia 
financiero y economico di Gobierno. No tin 
mentira mas grandi cu esey. 

Tanto Eman como Herde mester tin berguen- 
sa y nan mester ta agradecido na MEP cu awe 
nan por broma cu un mehoransa chikito den 
e perspectiva. 

E simple hecho cu S&P a downgrade Aruba 
den 2013 y a mantene te awe ainda, ta prueba 
di maneho financiero y economico fracasa di 
AVP. 

Y esaki a culimna den e curatela financiero 
di Mike Eman y su gabinete. S&P no a duna 
ningun elogio pa esey. 


Pa loke ta trata e supuesto elogio di S&P 
p’e strategia economico di S&P, S&P a bisa 
cla y raspa: Den 2015 economia di nos pais 
a crese cu solamente 0.1%. 


Pasobra Ggobierno di AVP ya tabata cla pa 
desmantela. Nan a anuncia caba ki dia lo 
desmantela. 


Na februari 2015, cosnan cuminsa cambia na 
momento cu MEP a tene e accion Ora Cero na 
porta di e refineria, y mes momento a manda 
informa Valero pa STOP demantelacion. 

Nos a cuminsa e campaña, nos kier altemativa 
y no medida. 


Nos mester a bringa cu oponentenan y prensa 
cumpra cu no kier a mira reapertura di e 
refineria. Nan a chuercha di nos, pero awe 
nos ta mira cu ta danki na e 
insistencia ey, nos por 
piki e prome fruto, un 
mehoracion di e rat- 
ing di S&P”, lider di 
MEP a mustra. 


Bo kier bisami ki tipo di elo- 
gio esaki ta?”, lider di MEP, 
Evelyn Wever-Croes a 
finalisa bisando. 

Servicio pa 
Comunidad 


: -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Anna N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


Thii 

* Media 

I irm-ri 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Minister 
Plenipotenciario 
a hiba palabra 
den Tweede 
Kamer riba Ley 
di Reino riba Visa 


DEN HAAG - Minister Plenipotenciario Alfonso 
Boekhoudt a hiba palabra awe merdia den Tweede 
Kamer durante di e debate tocante e Ley di Reino 
riba Visa. 

Den su declaracion Minister Boekhoudt a vocifera 
e punto di bista di Gobierno di Aruba rib’e ley aki. 



Tambe Minister Plenipotenciario a entrega un 


amienda unda e ta stipula cu e Ley di Reino riba 
Visa lo mester tin un base huridico basa riba dos articulo den Statuut y no uno manera awor aki ta den e 
proposicion di ley. 


Minister di Reino pa Asuntonan Exterior Bert Koenders tambe a hiba palabra den e debate, splicando e punto 
di bista pa kico mester bin un Ley di Reino riba Visa. 


Staten di Aruba tambe a forma parti di debate. Staten a keda representa pa sr. Rene Herde (AVP), sr. Ady 
Thijsen (MEP) y sr. Andin Bikker (PDR). 


POLIS BUSCANDO 
PARADERO Dl HOBENCITA 


DESDE diaranson ultimo, pa mas o menos 5:00pm cu e hobencita a haya 
un discusion cu su mama, el a sali for di cas y no a regresa mas. 

Su mayornan a acudi na Polis, pidiendo pa busk’e pa cual mesora a informa 
patruyanan pa tira bista pa Daniela S. Churio-Calderon, naci na Colombia 
di 14 aña di edad. 

Nan ta bibando na Boegoeroei # 63-1. 

E hoben ta midi 1.70m, ta delega, color di cuero ta licht bruin, color di 
cabey ta licht bruin, color di wowonan ta berde y ta papia Papiamento. 

Ultimo biaha cu el a sali for di cas e tabata bisti cu un carson cortico color 
cora y un “tank top” color blanco. 



Su mama, Maria S. Churio-Calderon ta pidi cualkier persona cu por sa mas di su yiu muhe, pa yam’e mesora 
na celular 661-7510 of na 567-9888 of yama Polis. 

Su famia ta hayando su falta hopi y kier p’e regresa cas bek. 

Studicmtencm di 
Colegio Arubano a 
bolbe tor di SIMC 
2016 na Singapore 


DIA 20 di mei 2016, 4 studi- 
ante di V5 di Colegio Aruba- 
no, Julianna Lopez, Clau- 
dia Sweerts, Dylan Schults y 
Liesje Proveyer, hunto cu nan 
wiskunde docent, sr. Ricky 
Quant a subi avion pa un biahe 
pa Singapore. 

Un pais leu caminda e 4 stu- 
diantenan pa prome biaha a 
tuma e reto pa competi den 
e competencia di wiskunde 
internacional cu yama ‘the 
Singapore International Math 
Challenge’, SIMC. 

Un reto pisa contra 63 scol y 
institutonan specialisa den 
wiskunde y sciencia di e region 
asiatico y di mas paisnan e. 
o. Australia, Nieuw Zeeland, 
Francia, Alemania, Hulanda, 
Merca, Polen, Canada, In- 
glatera, Rusia, cu Singapore 
mes como e number 1 den 
wiskunde mundialmente. 

Tur e studiantenan a haya 
un opdracht cu no tabata djis 
un som pa soluciona, sino cu 
nan a haya un situacion real 
di cua nan mester a yega na e 
solucion mas efectivo y efici- 
ente uzando y aplicando nan 
conocemento di wiskunde. E 
tema tabata ‘Communication’. 
Dos dia largo a traha duro riba 
esaki, pa na ultimo presenta 
nan trabou 3 biaha dilanti 3 
diferente panel di jurado. 
Aunke nos studiantenan no 
a cay den e premionan halto, 
nan a sa di saca cara di nan scol 
y di nan isla y a keda wanta 
firme den e parti memey di e 
resultadonan y score mas halto 
cu Hulanda! 

Un siman largo di no solamen- 
te traha duro, sino tambe di 
cera hopi amistad, intercambia 
idea y experiencianan riba un 


nivel mas halto y e oportuni- 
dad di conoce e pais anfitrion. 
Nan a resalta rib’e Facebook di 
SIMC cu nan ‘I love ARUBA’ t- 
-shirt y tambe a sali den e SIMC 
Newsletter cu por haya rib’e 
website. 

Dia 29 di mei, nos studiante- 
nan y nan docent a bolbe bek 
hopi cansa, pero cu cara cu ta 
briya di emocion di tur loke 
nan a experiencia y logra. 
Segun e muchanan no tin 
palabra suficiente pa describi 
esaki. sr. Ricky Quant tabatin 
palabra di elogio so pa su stu- 
diantenan cu a sa di comporta 
nan mes riba un nivel halto 
y cu na mesun momento a 
laga recuerdonan atras di ta 
muchanan alegre y spontaneo 
di nos isla chikito memey di e 
paisnan grandi. 

Un premio riba su mes sigur. 

No tin duda cu un oportunidad 
asina ta amplia intelectual- 
mente e muchanan talento- 
sonan aki y ta un motivacion 
increibel pa nan. 

Ta di spera cu lo keda pone at- 
encion rib’e invitacion y opor- 
tunidadnan aki den futuro y 
cu lo tin coperacion pa haci 
posibel cu studiantenan por 
haya chens pa participa den 
competencianan internacio- 
nal estudiantil. Mester duna 
desaroyo y talento intelectual 
su debida luga y importancia. 

Un danki inmenso na sr. Quant 
cu a sa di guia y cuida e studi- 
antenan y otro danki inmenso 
ta bay na tur e sponsornan cu 
si a sa di aprecia e motibo di 
nan donacion. Danki di parti 
di e studiante orguyosonan y 
nan mayor. 

Minister Plasterk ta 
bishita Bonaire y Corsou 


E MINISTER di Asuntunan Interino 
y Relacionnan di Reino ta bishita 
Boneiro y Corsou di dialuna 13 di 
juni te cu diarason 15 di juni. E 
bishita di trabou ta den cuadro di 
auto-dependencia y colaboracion 
den Reino. 

E Minister ta bishita Boneiro riba 13 
di juni. E Minister lo papia cu e. o. 
gezaghebber Rijna y miembronan di 
Colegio Ehecutivo Hellburg-Makaai y 
Den Heyer.Tambe e Minister lo hiba 
combersacion cu representantenan 
di Camara di Comercio, Bonhata, 
BBEyTCB. 

Ademas e Minister lo tin un encuentro 
cu hobennan cu lo bay sigui studia na 


Hulanda y hiba combersacion tocante 
di nan plannan pa futuro. 

Na Corsou, Minister Plasterk lo hiba 
combersacion cu e Gobernador y 
tambe cu e Prome Minister di Corsou. 
Ademas, lo bay tin atencion pa 
desaroyo nan nobo y proyectonan 
na Scharloo, e institucion special di 
estudio pa hobennan cu talentonan 
artistico IBB y lansamento di “Curaçao 
Film Institute”. 

Diarason mainta, e bishita ta den 
cuadro di colaboracion riba Tereno 
di Mantencion di Orden y Seguridad. 
Den oranan di atardi e Minister lo sali 
pa Hulanda. 


Grupo di Venezolano 
ilegal scondi den mondi 
a keda deteni 


WILLEMSTAD - Diahuebs 9 di juni 
2016, alrededor di 9:32 di mainta, 
Central di Polis a ricibi informacion 
cu den area di Playa di San Juan tin 
un grupo di persona aspecto latino 
ta cana. 

Probablemente nan a bini cu un 
lancha. Central a dirigi un Patruya y 
na momentu cu nan a yega n’e sitio 
nan a topa cu un grupo di persona cu 
a core drenta mondi. 

Durante buskeda den mondi Polis 
a detene tres dama y seis homber, 


tur di nacionalidad Venezolano. 
Ningun di e personanan aki tabatin 
e documentonan necesario pa por 
permanece riba nos isla. 

A transporta tur e stranheronan 
aki pa Departamento di Imigracion 
pendiente di nan deportacion. 
Algo remarcabel ta cu algun di e 
stranheronan aki a keda deporta den 
pasado for di nos isla y tambe algun 
e keda nenga entrada na Corsou via 
di nos aeropuerto. 

Investigacion den e caso ta continua. 


Temporada 
di horcan cu 
landfill den bario 
Grootkwatier 


WILLEMSTAD - Parlamentario Omayra Leeflang 
a señala cu ta cu hopi atencion di media Gobierno a 
anuncia plannan pa prepara pa temporada di horcan. 
Punto di lansa di e plan di preparacion ta e yamada na 
pueblo pa deshaci di sushi. 

Sinembargo, Gobierno mes ta permiti landfill memey di 
bario cu tur tipo di sushi y articulonan cu por bula bira 
proyectil peligroso. 

No por uza e excusa mas cu no tin ley pasobra ley ta riba 
lista negativo. Pasobra aña pasa na Yuni a publica ley 
nobo di orden publico cu ta duna Gobierno autoridad 
pa actua contra tur ciudadano cu tabatin of ta tira sushi 
publicamente. 

“Relaciona cu esaki mi tin solamente un pregunta: Ki dia 
Minister como esun bou di ken Rampenbureau ta cay, ta 
carga responsabilidad pa atende cu e landfill den bario 
di Grootkwartier pa prepara pa temporada di horcan?” 

Potretnan cu ta mustra e situacion askeroso memey di 
bario di Groot Kwarties, dilanti un Creche y cu ta causa 
hopi problema pa casnan den bisindario. 









AWEMainta Diabierna, 10 Juni 2016 


19 


Ccmdidato hoben y 
competente: 

Kenrick Martis 
ta candidato 
pa Secretario 
directiva ACU 



Parlamentario Desiree de Sousa Croes: 

Haagse Hogeschool 
interesa pa busca lugar di 


core stage na 
studiantenan 

“NA E momentonan aki tin mas o 
menos 150 studiante for di Aruba ta 
sigui un estudio bachelor na Haagse 
Hogeschool. 

E scol mes su populacion ta consisti 
di 3/4 di studiantenan procedente 
di otro pais of allochtono. Nan ta 
ofrece estudionan tradicional y 
moderno, di cualkier varios ta wordo 
duna na Ingles. Esaki ta pa hopi di 
nos hobennan atractivo ya cu hopi 
hoben Arubiano ta domina Ingles 
perfectamente”, segun Parlamentario 
de Sousa Croes. 

“Den maart hunto cu coleganan di 


Aruba pa su 


fraccion di AVP, m’a bishita e scol aki 
y awor aki un biaha mas pa combersa 
cu directiva. Ta pa fraccion di AVP y 
mi mes como miembro di comision 
di Enseñansa, interesante pa haya 
tende kico e scol aki ta haci pa guia 
nos studiantenan, y loke mas nan por 
ofrece nos hobennan. 

E biaha aki, m’a combersa cu 
e docentenan di facultad di Ley, 
Gobernacion y Seguridad riba 
posibilidadnan di stage di nos 
studiantenan y di nan studiantenan 
na Aruba”, Parlamentario Desiree de 
Sousa Croes a duna di conoce. 


WILLEMSTAD - Dia 12 di juni 2016, proximo 
ta planea Reunion General di ACU pa tene 
Eleccionnan Statutario di ACU pa socionan elegi 
un candidato p’e funcion di Secretario di Bestuur 
di ACU, 2 candidato como miembro di Bestuur di 
ACU, 2 candidato como miembro di Conseho di 
Supervision di ACU y 2 candidato como miembro 
di Komishon di Krédito di ACU. 

E Reunionnan General aki tambe lo tuma luga na 
“Veneto Casino Holiday Beach Resort”. 

E votacion lo tuma luga entre 9’or di mainta 
pa 3’or di atardi. Aki ta caminda tur socio cual 
ta esnan cu huridicamente ta doño di ACU por 
deposita nan voto p’asina scoge nan dirigentenan. 
Secretario di directiva di ACU Kenrick Martis a 
manda un invitacion personal na tur socio di ACU 
pa acudi masal na e Reunion General di dia 12 di 
juni 2016. 

Sr. Kenrick Martis, actual Secretario di ACU, lo 
ta reeligibel p’e funcion di Secretario di Bestuur. 
E tin conocemento amplio rib’e tereno di 
cooperativa. Aparte di Secretario di Bestuur di 
ACU, sr. Martis ta Presidente di Supervision di 
FEKOSKAN cual ta e federacion pa cooperativanan 
di spaar y credito na Corsou. 

Martis ta labora como hurista na Banko di Seguro 
Sosial (SVB) ya pa algun aña. 

E tin amplio conocemento y experiencia riba 
tereno huridico y social y ta forma parti di 
diferente organisacion social. 


Alumnonan di Scol di Musica 
Rufo Wever a haci nan 
examen atrobe den forma di 
un bunita concierto 


DEN LUNA di april 2016, Scol di 
Musica Rufo Wever, a duna un bunita 
concierto na Biblioteca Nacional 
Aruba y e ultimo siman di mei 2016, 
a organisa nan examen practico anual 
di su alumnonan, atrobe den forma di 
un concierto, e di 14 biaha. 


Alumnonan di, cuminsando banda 
robes, Rob Rijnbout (Piano), Albert 
Croes (Piano), Catherine Provence- 
Hanrath (Canto, Piano, Blokfluit y 
AMV) y Daniél Werleman (Baho, 
Cuarta) a toca y canta bunita. Publico 
presente, alumnonan y docentenan a 
disfruta masha hopi mes! 

Boet pa papia na telefon 

Chauffeur ta bay den 
apelacion contra sentencia 
pa infraccion den trafico 


Airport a introduci 
tiendanan nobo 

Trabounan di construccion 
progresando cu velocidad na 
aeropuerto 


WILLEMSTAD - Un di e casonan 
den cuadro di infraccionnan cometi 
den trafico, caminda e culpabel mester 
presenta dilanti di Hues ta esun di e 
cuidadano E. Soliana di 44 aña di edad. 
Segun fiscal sra. mr. P. Borst, tabata 
sr. Soliana, kende dia 12 di april 2016 
Polisnan a mira ta maneha un auto for 
di Brievengat direccion Biesheuvel, 
mientras e tabata papiando na telefon. 

Polisnan pa tal motibo a sigui tras di 
Soliana den su vehiculo, anto a dun’é 
instruccion pa para e vehiculo. Soliana 
ayera den sala di corte a declara cu el a 
sigui core su auto como cu no tabatin 
espacio p’e stop auto mesora. 

Mas aleu e automobilista a ninga cu 
e tabata papiando na telefon, sino cu 
mas bien e tabata haci algun maniobra 
cu e faha di siguridad, pasobra esaki a 
pega. 

Polis sinembargo a pone claramente 
den un proces verbal cu Soliana como 


tal a viola leynan di trafico. 

Ademas t’asina cu Polisnan a pidi 
e acusado pa duna su number di 
telefon di manera cu por averigua 
si e tabata papiando na telefon si of 
no. Redondamente e chauffeur aki a 
nenga. 

Ayera den sala di corte tampoco 
Soliana mes tampoco no sóru pa 
presenta e pruebanan necesario cu ta 
demostra cu e no tabata papiando na 
telefon e momento cu Polisnan ta bisa 
di a mir’é. 

Fiscal a mantene e boet manera tabata 
prescribi caba na 150 florin. 

Hues scuchando argumentonan di 
parti di Soliana finalmente a conclui cu 
e chauffeur aki mester paga e boet di 
150 florin, sino bay 3 dia cera. Soliana 
den sala di corte a declara cu e no ta di 
acuerdo cu e sentencia, como tal lo e 
bay den apelacion. 




(pfi )) BANCO Dl CARIBE 








OFFICIELE KOERSEN TEN OPZICHTE VAN DE ARUBAANSE FLORIN 


GELDIG OP 9 Jun, 2016 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

PerANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.37 

1.39 


1.41 

Zwitserse frank 
(per 100) 

CHF 

184.88 

185.60 


186.40 

Pond sterling 

GBP 

2.51 

2.56 


2.62 

Japanse yen 
(per 10.000) 

JPY 

165.84 

167.35 


169.03 

EURO 
(per 100) 

EUR 

200.20 

202.02 


204.05 

Deense kroon 

DKK 

26.18 

26.90 


27.70 

(per100) 

Noorse kroon 
(per 100) 

NOK 

20.83 

21.55 


22.35 

Zweedse kroon 
(per 100) 

SEK 

20.85 

21.57 


22.37 


WILLEMSTAD - Diaranson atardi, Curaçao 
Airport Partners a organisa un reunion pa prensa, 
pa informa tocante e ultimo desaroyonan pa loke ta 
trata e trabounan di construccion relata na e proyecto 
‘Airport Expansion’, sigui pa un ‘Food Tasting’ 
caminda CAP a introduci e facilidadnan, restaurant 
y tiendanan nobo cu awor tambe ta ofrece servicio 
na aeropuerto di Corsou. 

Pa medio di un presentacion y un Food Tasting, 
Curaçao Airport Partners (CAP) a duna e ultimo 
detayenan rib’e ultimo desaroyonan pa loke ta trata 
e trabounan di construccion relata na e expansion 
di aeropuerto di Corsou, y alabes a introduci e 
restaurant y tiendanan nobo cu awor tambe ta ofrece 
servicio na aeropuerto. E trabounan pa expande 
Curaçao International Airport y mehora e apariencia 
y esfera ta progresando cu velocidad, y cu e obhetivo 
p’e biahero, y esnan cu ta labora na aeropuerto, of cu 
ta bishita aeropuerto, por disfruta di un experiencia 
excelente. 

Construccion ta canando segun plan 
Manager Airport Development sr. Bryan Elshot a 
presenta e parti tecnico di e desaroyonan, dunando 
un splicacion rib’e locual e bishitante y biahero lo 
mira y sinti na cambio durante y despues di e periodo 
di construccion. Parti di e proyecto di expansion ta e 
traspaso p’e Area di Yegada nobo (Arrival Hall), cual 
ta wordo traslada for di e alocacion pafo p’e gran area 
pega na esaki. 

Un pasiyo temporal lo guia e biaheronan pa e parti 
renoba di e Area di Yegada. Tambe den 2016/2017 
lo construi e terminal nobo cu lo conecta e dos 
edificionan di aeropuerto cu otro. E terminal nobo cu 
tres piso lo ofrece 50% mas espacio cu actualmente 
ta e caso y lo ofrece un infrastructura cu lo promove 
e fluho di biaheronan cu ta yega of sali, y alabes lo 
trese un miho separacion entre e biahero cu ta keda y 
e biahero transito. Tambe lo bin un di dos Mirador na 
aeropuerto, algo cu CAP ta reconoce cu ta importante 
pa comunidad di Corsou. Pa fin di aña lo cambia 
e sistema di parkeer p’e mesun sistema cu tin na 
Schiphol y London Heathrow, ofreciendo e usuario 
machin di paga moderno tanto den e sala como pafo 
caminda por paga cu cen cash of pa medio di swipe 
of credit card. Lo modernisa henter e area di servicio 
di car-rental cu ta ser ofreci na aeropuerto y tambe lo 
adapta e infrastructura di e zona di parkeer. 

Corte no ta interveni den proceso Oostpunt: 

Carmabi a perde 
caso contra 
Gobierno y Oostpunt 


WILLEMSTAD - Dialuna 30 di mei, 
Corte den casonan LAR (Administratieve 
Rechstpraak) a dicta sentencia den caso 
cu Carmabi a entama den nan afan pa 
bolbe trata na blokia tur desaroyo na 
Oostpunt. 

For di 2014, Carmabi, hunto cu varios 
grupo, a entama cantidad di proceso 
individual pa trata na para Gobierno di 
cambia EOP p’asina por bini desaroyo 
popular na Oostpunt y evita mas daño 
perhuicio pa pueblo. 

Carmabi ta un organisacion subsidia 
pa Gobierno cu placa di belasting, a 
entama un caso contra Gobierno, den 
nan afan pa blokia e cambia di Lei EOP 
pa permiti desaroyo duradero riba 
Oostpunt, e tereno di Maal. 

Ya pa hopi aña Carmabi, ta agita pa 
blokia tur desaroyo, en espesial na 
Oostpunt, pretendiendo cu mester 
mantene “naturalesa”. Tur esten nan 
mes ta prepara plan pa desaroya nan 
mes proyecto den secuencia. 

Durante e proceso, Carmabiy socionan, 
un momento hasta a trata na “wraak” 


(recusa) e Hues pretendiendo cu e Hues 
ta partidario. 

Esaki pasobra Hues a nenga di duna 
“uitstel” cu Carmabi a exigi bou di 
protector cu nan cliente principal 
no por ta presente. (Sinembargo, e 
“cliente” Vermeij, director di Carmabi, 
tabata plenamente sinta den sala!). 
Mesora durante un Hofzitting, 3 Hues 
di Corte mes a dicta cu no tin ningun 
motibo pa cambia e Hues y p’e caso 
sigui ser trata mesora dor di e mesun 
Hues cu tabata encarga. 

Siguidamente, Carmabi via su abogado 
Sandra In’t Veld (Abogado di SMOC, 
cu kier laga cera Refineria ISLA), ye 
ambientalistanan a pretende cu e Hues 
no ta apto pa trata e caso, pasobra 
segun nan t’e mesun persona cu ta Hues 
awor, antes tabata Griffier den e caso. 
Akinan tambe Hof a dicta cu e Hues 
yama “MartinEZ”, y a mustra Carmabi 
cu su partnernan cu e Griffier antes 
tabata un tal Sra. MartinUS. 

Kiermen atrobe nan no a haya rason di 
HOF al caso y no tin ningun motibo pa 
cambia e Hues. 


Plaza cu variedad di 
restaurant y tienda 


WILLEMSTAD - Aña pasa, Curaçao 
Airport Partners a inicia e trabounan 
di construccion di e ‘Concession Plaza’. 
Aki, bishitantenan di aeropuerto por 
disfruta di un ‘boulevard’ cu mas 
tienda, fasilidadnan caminda por come 
y bebe y mas ambiente. 

Na e tiendanan actual, cual ta Café 
Barista, Sports Bar, Grab&Go, Zylo, 
Aldeasa, Sky Delicatessen, Britt 
Curaçao, Omni y Cinnabon, awor a 
añadi e servicionan y restaurantnan cu 


airco Wendy’s, Seal & Go (cu servicio 
di proteccion di maleta y benta), Aunty 
Anne’s, CuraCare Health&Beauty 
(na prijs regular manera den tur e 
tiendanan di CuraCare) y e tan gusta 
cafetaria di Juan Valdez. 

Durante e ‘Food Tasting’ miembronan 
di prensa por a cera conoci cu e diferente 
producto y cuminda dushi cu for di 
awor tambe ta wordo ofreci na Curaçao 
International Airport. 


Parlamentario Chris Romero (MEP): 

Enseñansa 
tabata un di e 
topiconan cu 
nos a trata cu 
atencion durante 
reunionan di 
IPKO na Hulanda 


“SIMAN pasa, durante reunionan di IPKO na 
Hulanda, nos delegacion a trata diferente tema cu a 
haya atencion di tur e otro delegacionnan den Reino. 
Un di e temanan cu a haya atencion special tabata 
enseñansa”, segun Parlamentario Chris Romero. 

“Durante un di e reunionan di IPKO, tur delegacion 
presente a keda sorprendi ora cu a keda informa cu e 
Minister di Enseñansa, Cultura y Sciencia di Hulanda, 
ta monitoriando e progreso di cada studiante cu ta 
atendiendo un scol di estudio avansa na Hulanda. 

E peculiaridad di e monitoreo aki ta, cu solamente 
studiantenan di Reino cu no a studia na Europa 
anteriormente ta esnan cu ta keda investiga. 
Delegacionan tanto di Aruba, Corsou, Sint Maarten y 
BES-Eilanden a keda asombra cu e noticia, mirando 
cu e motibo tras di dicho sondeo no ta conoci ainda”, 
e Parlamentario a mustra. 

“Otro di e preocupacionan cu a keda treci dilanti 
durante reunionan di IPKO cu a trata enseñansa, ta 
di esnan cu tin problema pa paga bek financiamento 
di estudio. Un di e preocupacionan cu a haya mas 
relevancia ta cu den nos regio no tin suficiente 
help desk di DUO, cu ta e instancia encarga cu 
financiamento di estudio pa esnan cu dicidi di bay 
sigui un scol na Hulanda. 

Nos fraccion a trese dilanti e preocupacion cu ta biba 
den hopi hende cu tin un debe di estudio riba nan 
cabes; no tin suficiente caminda den nos regio unda 
nos por acudi pa por yega na un areglo pa cu pago 
di debe di studio”, segun sr. Romero. 

“Otro preocupacion cu tur delegacion a trece dilanti 
durante reunionan di IPKO, ta cu a bin ripara cu tin 
hopi mucha cu ta keda sinta den Reino. 

Tin un fenomeno di “zittenblijvers” bastante notable 
cerca esnan cu ta atende tanto scolnan basico, como 
scolnan avansa. Esaki ta un di e puntonan cu a 
haya hopi atencion tambe mirando cu e situacion ta 
birando alarmante y como tal mester tuma accion 
pa trece un solucion den corto plazo”, ta locual 
Parlamentario Romero a duna di conoce. 

WILLEMSTAD - Dia 28 di mei 
ultimo, KOAVIKO a tene su di dos 
feria di animal di pluma, AVI- 
EXPO. Cu mas di 70 animal di 
Pluma, AVI-EXPO ta cresiendo 
y birando un atraccion di nivel 
internacional. 

Diabierna 27 di mei pa 4’or di 
atardi, ricibidonan a cuminsayega 
na AKV pa trese nan animal nan 
cu lo keda exhibi dia 28 di mei. 
Un bista unico ora AKV a yena cu 
couchinan di exhibicion y e canto 
di gaynan a yena e lugar cu alegria. 
28 di mei, AVI-EXPO 2016 a 
cuminsa 9’or di mainta, pero for 
di 8:30 ya ta tin bishitante nan cu 
a yega pa admira tur e animal nan 
di pluma. 

E exhibicion di animal di pluma e 
aña aki a conta cu mas exhibido y 
animal compara cu aña pasa, mas 
cu 20 diferente rasa di animal di 
pluma a keda exhibi. 


Pa 9:30 scolnan a cuminsa 
arma nan couchinan, 
dos diseño distinto pero 
ambos bon pensa. Tabata 


bisto cu e muchanan a 
prepara bon. Pa 10’or di 
mainta presidente di AKV, sr. 
Johnny Tujeehut, oficialmente 
a habri e evento. 

Despues di algun palabra di sr. 
Johnny Tujeehut a sigui cu un 
charla presenta dor di Veterinario 
Dr. Urbina. E charla a cubri e 
areanan mas importante di e 
crio di animal di pluma y tur 
participante por a haci pregunta 
na e veterinario. 

Durante henter mainta, 
bishitantenan a keda yega y a 
cana wak e animalnan di pluma, 
a cumpra nan berdura y frutanan 
fresco y tambe por a disfruta di un 
dushi sopi galiña. 

Un mainta bon bishita y cu hopi 
entusiasmo. 


P a 
12’or 
di merdia 
scolnan a termina 
nan proyecto. Huradonan sr. 
Roderick Lucia y sr. Brian Wawoe 
di Building Depot hunto cu sr. 
Steve Bridgewater, artista local 
cu a guia e proyecto di aña pasa, 
a tuma nan tempo y a admira e 
couchinan di tur banda. 

Na final, despues di repasa tur 
detaye y exigencianan a yega na 
conclusion cu St. Paulus VSBO su 
couchi galiña a resalta riba esun di 


Sr. Lucia a 
remarca cu tabata 
un decision dificil! Ambos scol 
a haci un tremendo trabou, 
detayenan chikito a pone cu toch 
un a resalta y a sali victorioso. 

KOAVIKO ta mira bek riba un 
AVI-EXPO sumamente exitoso y ta 
gradici un y tur cu a haci e evento 
posibel y tambe tur cu a bishita e 
evento. Hunto AVI-EXPO ta bay 
sigui crese bira tur aña mas y mas 
diversifica. 

Na caminda 
pa Caribbean 
Sea Jazz 
Festival 
2016 ! 




DIARANSON mainta, Caribbean 
Sea Jazz Festival Aruba a lansa e 
comienso cu e di 10 edicion di 
e festival cu un conferencia di 
prensa. 

E aña aki Caribbean Sea Jazz 
festival ta celebrando su di 10 
aniversario. 

Y por mira con un festival cu a 
cuminsa asina chikito y a crece 
bira un festival renombra den 
Caribe. Awe e ta un di e festivalnan 
caminda ta reina mas ambiente 
specialmente pa e combinacion di 
Musica, Arte y Cuminda. 

Durante e conferencia di prensa 
e fundador sr. Erik Jan Eman 
a presenta e line-up pa 
September 23 y 
24. 


Diabierna 23 di september: 
Caribbean Sea Jazz Festival lo 
presenta New Cool Collective Ft. 
Matt Bianco, Kool & The Gang, 
Tony Succar’s Latin Show, Ivan 
Neville’s Dumpstaphunk y tambe 
Serghio Jansen. 

Y riba diasabra 24 di september 
lo presenta Unity ft. Jon Secada, 
Izaline Calister, Franky Janga, 
Levi Silvani & Rabdal Coson y 
Carlos Bislip. 


Sr. Carlos Bislip di Scol Di Musica 
a anuncia durante e conferencia 
di prensa cu nan lo 

bin cu 
u n 


banda special di studiantenan. 

Y mas cu claro nan ta cla pa 
trece ambiente p’e publico di 
Aruba y mustra con talentoso nos 
hobennan local ta. 

Hunto na e conferencia tambe 
tabata presente algun di 
sponsernan y mas cu claro sin 
nan e festival aki no lo ta posibel. 
Un danki special ta bay tur e 
sponsornan. 

Sr. Benson di “ATA” a splica cu 
ATA ta completamenta tras di 
Caribbean Sea Jazz Festival y ta 
contento pa celebra hunto cu nan 
e di 10 aniversario y ta spera pa 
sigui traha 10 aña pa progreso di 
e Festival. 

E festival tur aña ta atrae un 
cantidad grandi di bishitantenan, 
tanto di nos islanan cerca den 
Caribe, pero tambe turistanan di 
Merca, Europa y latino America. 
Sra. Edalitza Weller di 
Renaissance Hotel a infatisa cu 
e aña aki ta di 4 aña consecutivo 
cu Renaissance Hotel lo ta 
e cas di Caribbean Sea Jazz 
festival 2016 y lo bay transforma 
completamente un biaha 
mas p’asina ofrece un 
ambiente hopi anima 
pa tur e bishitantenan 
di Caribbean Sea Jazz 
Festival 2016. 

“Nos ta contento cu un 
biaha mas Caribbean Sea 
Jazz Festival lo ta cerca nos 
na Renaissance Festival 
Plaza”, tabata palabranan 
di Sra. Weller. 


Sra. Michiko Takatsu di “Curators 
on the GO” a splica cu ya caba nan 
a cuminsa di tuma contacto cu e 
artistanan pa participa durante 
e exposicion di arte den cual lo 
tuma lugar den e Ballroom di 
Renaissance durante e dos dianan 
di e festival. 

Bishitantenan por pasa y aprecia 
e diferente tipo di artenan 
y tambe por participa den un 
“silent auction” p’asina por bay 
cas cu algun di e obranan di arte 
spectacular cu lo ser presenta. Y 
dor cu Caribbean Sea Jazz festival 
ta celebrando su di 10 aniversario 
nan a bin cu un t-shirt contest 
unda nan ta invita tur artista, 
designer y tur cu ta interesa pa bin 
cu un diseño nobo p’e t-shirt oficial 
di Caribbean Sea Jazz 2016. 

Por entrega un diseño nobo te cu 1 
di augustus y e ganador lo wordo 
anuncia den luna di september. 
E ganador lo ricibi AWG 500,- y 
entrada pa e festival. 

Pa mas informacion tocante 
e t-shirt contest bishita www. 
caribbeanseaj azz. com. 

Caribbean Sea Jazz Festival 2016 
lo ta bay ta durante e weekend di 
23 y 24 di september. Un invitacion 
special ta bay p’e pueblo di Aruba 
probecha y cumpra carchi na prijs 
special di Early Bird pa solamente 
$40,- y ta obtenibel na Superfood 
y tambe riba nos website official 
www.caribbeanseajazz.com. E 
oferta ta valido te cu fin di luna 
dijuni. 
















psi 

14 di juni ta dia Mundial di Donante di Sanger 

Bloedbank ta 
gradici donantenan 
y ta haci un yamada 
pa mas donante 

Calidad di sanger ta cuminsa cu e donante 


UN TRANSFUSION di sanger ta un 
transplante, mescos cu un transplante di higra, 
nier, weso, wowo of cualkier otro parti di e 
curpa, Raymond Maxwell, kende ta traha na 
Stichting Bloedbank Aruba ta splica na vispera 
di Dia Mundial di Donante di Sanger. 

Tur aña rond di e fecha di 14 di juni, Stichting 
Bloedbank Aruba ta dedica extra atencion na 
conscientisacion tocante donacion di sanger. 
Alabes ta tuma e momento pa gradici cada un 
donante di sanger cu, manera nos yama nan, 
t’ey pa yuda salba bida y asina ta un heroe pa 
un otro persona den necesidad. 


donante pa pasa un rato 
bishita nan entrante dia 
13 di juni pa busca un 
regalo cu nan tin prepara 
pa nan donantenan. 
Un gesto chikito pero 
siguramente di curason. 

Ta un hecho cu Aruba 
tin un necesidad grandi 
pa donante nobo y a 
pone como meta pa den 
transcurso di cuater aña 
Stichting Bloedbank 
Aruba logra atrae mas donante pa yega mas 
cerca na e standard internacional di 5% di 
e total di populacion.Di acuerdo cu cifranan 
di Centraal Bureau Statistiek, y e formula di 
World Health Organization, Aruba lo mester 
tin 3800 donante di sanger (5% di e populacion 
entre 18 pa 65 aña), Maxwell ta agrega. 

Cada donante ta duna sanger un promedio di 
1.5 biaha pa aña.Actualmente na Aruba tin 
1600 donante registra, di cual 800 no por duna 
sanger, y entre e otro 800-y-pico donante tin 
cu ta duna tres pa cuater biaha pa aña. 



CONTA! 


STICHTING 


bloedbank 


ARUBa 


Como cu tin necesidad pa mas donante, 
Como un gesto di aprecio y amistad, Stichting e donordruk riba donantenan activo ta 


Bloedbank Aruba ta invita tur 


C7R5Á 


GOTA TA 


mas grandi. E 
campaña pa 
logra haya 
mas donante 
ta bayendo 
b o n , 



sinembargo mester tene cuenta cu e factor 
cu mas ta enfocando riba dj’e ta e “calidad” 
y no e “cantidad” di donante, segun Maxwell 
ta splica. 

Stichting Bloedbank Aruba ta masha cauteloso 
cu e calidad. E calidad ta algo cu ta cuminsa 
cerca e donante mes. 

Algun di rekisitonan pa bira donante ta cu 
e persona mester ta bon di salud y e mester 
hiba un bida saludabel, e no por ta bao di 
tratamento di dokter, y mester tene cuenta 
semper cu remedinan cu e persona a of ta 
tumando, cu por tin influencia riba su estado 
di salud y e calidad di su sanger pa su uzo pa 
transfusion. 

Palabra di danki ta bay na cada persona cu 
a tuma nan tempo pa haci un trabou asina 
generoso cu ta duna bo sanger pa salba un 
bida. 

Sanger no ta algo cu por cumpra sino ta bay 
di un hende pa un otro. Esaki ta haci’e pues 
mas special. 

Si bo ta desea di bira donante por yama 
Stichting Bloedbank Aruba pa un afspraak 
na 587 0002. Tambe por subi nos website pa 
lesa mas tocante donacion di sanger www. 

bloedbankaruba.aw of por 
bishita nos pagina di 



/ 


\ 














AWEMainta Diabierna, 10 Juni 2016 

0 °p° rtu to«r^ o T ^ 

, te roat"'° peM a ’ 

« cob ° ^ 



u2 


2 


ia 


0 

D 




Sáo'o 0 


Dienst Huur- en 
Consumentenzaken ta informa: 

Resultado 
Encuesta 4: 

Opinion di 
consumido 


DEN E comunicado aki ta sigui cu e resto 
di resultado di e encuesta riba opinion di 
consumido pa un forma alternativo pa resolve 
disputa di consumido. E comunicado anterior a 
menciona cu mayoria cu a contesta e encuesta 
(74.4%) a responde cu lo kier amplia e sistema 
pa resolve disputa di consumido. 

Ademas, 59.3% a responde di ta duna 
preferencia na un comision di disputa di 
consumido manera na Hulanda. Un comision 
di disputa di consumido ta un comision unda 
cu e consumido por acudi ora e tin un keho 
contra un negoshi.E comision ta dicidi hunto 
kende tin rason, sea e consumido of e empresa. 

E encuesta cu consumido a keda haci via 
telefon. Dienst Huur- en Consumentenzaken 
a logra haya un reaccion di 195 hogar y a base 


di un margen di confiansa di 95% e 
resultado di e encuesta tin un margen 
di precision di 7.01%. 

Mester menciona cu algun persona 
explicitamente a menciona di tin 
miedo di e proceso di bay corte anto 
cu ta p’esey lo prefera un forma 
alternativo cu por ta mas accesibel pa 
resolve cualkier disputa di consumido. 
Di e personanan cu a indica di kier 
algo otro, algun a duna preferencia 
na un combinacion di un comision 
di disputa di consumido cu un small 
claims court y/ of mas autoridad pa 
Dienst Huur- en Consumentenzaken. 

Tambe a puntra si e consumido ta haya cu Hues 
ta accesibel mirando gastonan di hiba un caso 
corte. Rib’e pregunta aki 43% a responde cu no 
ta haya corte accesibel. 

Anto 26.3% a duna lo siguiente como remarke: 
Ta haya cu kier mira mas participacion di 
Gobierno pa haci corte mas accesibel; 

A duna como sugerencia pa bini cu un sistema 
den cual e negoshi ta paga pa tur gasto di 
adelanta anto si acaso e negoshi sali gana ta 
debolbe su placa; 

Algun consumido a bisa cu e pregunta ta 
depende hopi rib’e entrada di e consumido. 
Un consumido cu hopi entrada no lo tin 
problema di paga pa un abogado y hiba un 
caso corte compara cu un consumido cu poco 
entrada si lo tin problema cu esey. 


Na final di e encuesta e consumido tabatin 
e oportunidad di duna su comentario rib’e 
encuesta. Un consumido p. e. a opina cu: “El 
espinazo del pobre es la escalera del rico”. 

Cu e dicho aki e consumido tabata kier a ilustra 
cu segun e consumido e negoshi (e rico) ta saca 
probecho di e pober (e consumido). 

Ademas di esaki, e comentarionan mas comun 
tabata: 

Algun ta haya cu mester haci e proceso legal 
mas accesibel pa consumido; 

Algun ta haya cu mester haci mas propaganda 
riba leynan di proteccion di consumido; 
Algun ta haya cu Dienst Huur- en 
Consumentenzaken mester traha mas estrecho 
cu otro departamento; 

Algun consumido ta haya cu e proceso tin di 
keda igual y cu lo mester haci mas pa haci e 
consumido mas independiente. Es decir cu e 
consumido mes por regla cierto cosnan pa su 
mes. 

Keda pendiente, pasobra den un proximo 
comunicado lo menciona e conclusionnan di 
henter e investigacion. 

Na e articulo aki bo no por adkiri derecho, 
pero pa mas informacion riba leynan cu ta 
trata derecho di consumido, haci un keho of 
registra un abuso contra consumido yama 
of pasa personalmente na Dienst Huur- & 
Consumentenzaken na Wayaca 33, tel: 
5829914, bishita nos website: www.dhc.aw, 
“like” nos of conta un anecdota riba Facebook, 
sigui nos via twitter of e-mail nos na info@ 
dhc.aw. 









26 


AWEMainta Diabierna, 10 Juni 2016 


Diabierna 10 di juni 2016 

Dia Nacienal di Portugal 

Celebracion di Dia di Portugal, Dia di Luis Vas de Camoes y 
Dia di comunidad Portugues rond mundo 



AWE, diabierna 10 di juni, 
comunidad Portugues na Aruba 
ta celebrando Dia Nacional di 
Portugal. P’e gran celebracion 
aki cu ya ta un custumber tur aña 
na Aruba, esta Dia Nacional di 
Portugal Dia di Luis vas de Camoes 
y Dia di comunidad Portugues 
rond mundo lo tin acto protocolar 
na Wilhelmina Park pa 4:30 di 
atardi. 

Luis Vas de Camoes tabata yiu di 
Simao Vas de Camoes y di Sa e 
Macedo. 

El a nace na 1525 y a fayece riba 
un dia mane awe esta 10 di juni 
na aña 1580. 

Luis de Camoes (d.f.m.) ta wordo 
recorda awe como un gran genio 
di e historia Literario Portugues, 
su poesianan tin bes den versonan 
cortico, tapoesianan cu sentimento 
di berdad, manera: “Na mundo no 
ta existi “bon suerte”, mas bien es 
cu tin’e ta pasobra e kier tin’e. 
(No mundo náo tem boa sorte, 
senáo quem teve por boa a que 
tem.) 


Pero e obra pa cual e ta wordo 
recorda pa semper ta expresa e 
gloria di e patria “Os Luisiadas”. 

E historia di e hechonan y 
hazañanan di nos heroenan pa 
loke nan a haci na e tera/suela 
Portugues y tur rond mundo. 
Camoes tabatin un bida turbulento, 
su apariencia inkieto no a permiti’e 
sigui traha na e corte di Drs. Huan 
Tercero, pero el a wordo manda 
Guerra na Marroco, eynan el a 
perde su wowo banda drechi. 
Despues el a bay bek su tera natal 
Portugal, djei na 1553 el a sali riba 
un Aventura pa Oriente, durante 
su biahenan Luis tabata compone 
su poemanan. 

Despues di 16 aña el a bolbe bek 
Portugal, el a yega pober y cansa, 
pero apunto di termina su obra p’e 
ofrece na su patria un obra cu un 
prijs inpagabel. Añanan despues 
cu Portugal a cay den e dominio 
Spaño e patriotismo di e poeta a 
sufri un golpi doloroso. 

El a fayece dia 10 di juni 1580, 
algun dia prome cu ela muri el a 


skirbi lo siguiente: 

“En fin bida lo caba, tur lo mira cu 
ami tabata amigo di mi patria y cu 
lo mi prefera no solamente di muri 
na mi patria pero.. .cu mi patria.” 
Luis Vas de Camoes. 

Dia di Portugal ta wordo dedica 
na sr. Jose Fernandes Perna y sra. 
Teresa Vieira Saloao. 

Fundaçáo Social Cultural 
Portuguesa ta rindi homenahe 
na Drs. Jose de Sousa Femandes 
Perna 

Drs. Jose de Sousa Fernandes 
Perna (respetuosamente yama sr. 
Jose) ta bon conoci pa nos tur na 
Aruba, tanto como un educador 
profesional y como boluntario den 
comunidad. 

Pa mas cu 40 aña sr. Jose a 
traha como docente y specialista 
di sciencianan educativo- 
pedagogico, e. o. na Colegio 
Arubano, na Departamento 
di Enseñansa y na Instituto 
Pedagogico Arubano (IPA). 

Pa mas cu 25 aña, sr. Jose a traha 
na IPA y esey ta nifica cu mas 


cu 60% di tur maestro di scol na 
Aruba a yega di haya les di Drs. 
Jose de Sousa Fernandes Perna. 
Tambe pa mas di 15 aña, sr. 
Jose tabata docente invita pa 
FederaciondiPabo’s (Interactum- 
Nederland) pa prepara nan 
studiante pa cu nan pasantia na un 
di e otro islanan di Antia y tambe 
na Aruba. 

Sr. Jose mas cu claro ta hopi 

admira den e propio comunidad 

Portugues na Aruba, 

debi na su encargo como Consul 

Honorario pa Portugal (1994- 

2004). 

Banda di e hopi labornan consular, 
actividadnan representativo, Sr. 
Jose a desaroya 

multiple evento Luso-Arubiano. 
Ainda nos por corda e diferente 
caminatanan, encuentronan di 
Seso Sport, 

Pesebre Bibo y hopi mas. Tambe 
por corda e excursionnan Luso- 
Arubiano pa 

Portugal & Madeira y e 
publicacionnan Luso-Arubiano, 
manera: 

‘E simbolonan nacional” y 
“Calender di Aniversario”. 

Sr. Jose igualmente a desplega 
hopi trabao como boluntario 
pa diferente fundacion y/o 
organisacion, e. o. FADA, AIDS- 
Aruba, WGK (Curso Futuro 
Mayornan), Proyecto Educacion 
pa Adulto (PEA), Fundacion 
RESPETA VIDA semper corda 
(Anne Frank Aruba) y Plan 2000/ 
Curasonfirme. 

Sr. Jose a fungi como moderador 
pa masha hopi grupo y evento; 
tambe sr. Jose a presenta pa algun 
aña e programa na Tele Aruba, “Ta 
bo salud, cuid’e”. 

Pa motibo di su involvimente 
comunitario, Su Mahestad Rey 
Willem-Alexander na 2015 a 
condecora sr. Jose como ‘Lid in de 
Orde van Oranje-Nassau’. 

Drs. Jose de Sousa Fernandes 
Perna: Semper cla pa yuda Club 
Primavera 

Ta mas cu claro, cu pa nos di 
Club Primavera, sr. Jose ta pa 
nos un persona ehemplar y pa 
hopi motibo! Den e trayectoria di 
existencia di Club Primavera, sr. 
Jose a contribui grandemente na 
nos desaroyo. 

Boso tabata sa: Cu sr. Jose a forma 
parti di e prome Grupo Folclorico 
Primavera? 

Y cu nan a baila na e ceremonia 
pa su Mahestad Reina Juliana den 
Wilhelmina Stadion? 

Cu sr. Jose, durante su prome 
añanan como maestro di scol, riba 


diadomingo atardi a guia hopi 
di nos ‘Luso-Arubiano’ na Club 
Primavera; esaki tabata ainda na 
e club bieu? 

Cu sr. Jose, despues cu el a bolbe 
Aruba for di Hulanda (1984), 
atrobe a dedica hopi tempo na 
Club Primavera? Cu sr. Jose tabata 
un inspiracion y guia pa hopi 
miembro di Directiva y demas 
miembronan? 

Cu sr. Jose, durante su periodo 
como Consul Honorario pa 
Portugal, tabata e organisador 
principal pa cu e celebracion 
protocolario di e Dia Nacional di 
Portugal na Aruba? 

Bueno, asina ami, abo y nos tur 
sa un tiki mas di sr. Jose y motibo 
suficiente pakico nos di Club 
Primavera a yega na e decision pa 
rindi homenahe na Drs. Jose de 
Sousa Fernandes Perna. 

Sr. Jose: “Muito abrigado!” 
Igualmente muito obrigado na 
su señora Glenda, su yui homber 
Albee y su yiu muher Eliza. 

Fundaçáo Social Cultural 
Portuguesa ta rindi homenahe 
na sra. Teresa Vieira Salao 
Un persona humilde y cu un 
curason grandi. Pa temporada 
largo a dedica su tempo na Club 
Primavera, a forma parti di varios 
Directiva di Fundacao Social 
Cultural Portuguesa, un persona 
cu no ta comprende e palabra no 
por, su curashi y alegria tabata 
pone cu cosnan tabata gana 
manera mester ta. 

Teresa a forma parti di grupo Bon 


Ambiente cu tabata trece actividad 
pa Club Portugues. 

Actual ta un empresaria riba su 
mes pero ta tuma tempo pa Club 
Primavera. Su persona ta dirigi 
un grupo di oracion di Virgen di 
Fatima. 

Teresa ta dirigi un grupo di hoben 
cu ta encontra tur diasabra na 
Club Primavera nan ta yama 
Jardin di Primavera di 3’or pa 
6’or e muchanan ta wordo educa 
cu storia di Portugal, obra nan di 
man y hopi mas. 

Directiva di FSCP ta gradici sra. 
Teresa pa tur su dedicacion na 
Club Primavera. 

Sra. Teresa tin su yiu homber 
Ivan, nietonan Guivanna Monart 
y Ashel Monart, y su dos nieto 
Gyvan y Ekon. 

Teresa muito obrigado p’e amor pa 
nos muchanan y Club Protugues 

Diasabra 11 di juni 2016 
Celebracion dia Nacional di 
Portugal 

Diasabra pa 7’or di anochi lo 
cuminsa e celebracion di dia 
Nacional di Portugal na Club 
Primavera e anochi aki lo ta uno 
grandi ya cu directiva y comision 
di Dia di Portugal a traha masha 
duro p’e celebracion aki entrada 
ta gratis. 

Di 7’or pa 8’or Lo ta bay tin 
Gastronomia Portuguesa 
disponibel, plato nan Portugues. 
E plato nan aki ta disponibel 


pa benta na miembro nan di 
Directiva. 

E anochi aki lo bay tin un programa 
hopi varia cu baile, canto y poesia. 
E aña aki nos ta bay tin un artista 
invita di exterios sr. Orlando de 
Freitas cu lo trece canticanan 
popular Portugues. Nos grupo 
folclorico Portugues Primavera 
tambe lo deleita cu musica y baile! 

Nos tin e grato placer di anuncia cu 
e banda musical “grupo cantares 
da nossa terra” lo haci nan debut 
awe riba Wilhelmina Park y na 
Club Primavera nan lo presenta na 
e publico aki presente cu cancionan 
di fado, esaki ta cancionan tipico 
Portugues di e dama fadeirista 
“amalia rodrigues” e agrupacion 
musical ta forma pa Robert Ras, 
Henry Faulhborn, Lucio Abath y 
cantante hoben Andrade. Nan lo 
deleita boso cu 2 bunita cancion. 

Nos cushina lo ta surti cu entre otro 
Bacalao, y Espetada a Portuguesa, 
Bolo do caco, Caldo Verde, muchu 
mas. Den bebida Bina Portugues, 
y poncha portuguesa 

Directiva FSCP y Comision Dia 
Di Portugal, ta haci un invitacion 
general na henter pueblo di Aruba 
y Portuguesnan residencia aki na 
Aruba pa bin y celebra e 50 aña di 
dia di Portugal na Aruba. 

Nos kier a gradici tur esnan cu 
di un of otro forma a yuda Club 
Primavera. Nos ta masha gradici 
pa boso contribucion di curason. 
MUITO OBRIGADO! 

Frisimt Flag 
a celebra Dia 

di Lechi 

den Centro di Oranjestad cu evento 
gratis pa muchanan di Aruba 


DIASABRA ultimo, e lider den produccion di lechi, 
Frisian Flag a culmina su gran celebracion en conexion cu 
Dia Internacional di Lechi, cu un evento completamente 
gratis pa muchanan di Aruba riba Plaza Daniel Leo. 



Grandi y chikito a disfruta no solamente di e lechi mas 
dushi, pero tambe di e Holland Fun Farm cu a wordo 
asembla rib’e plaza. Esaki tabata un experiencia unico, 
specialmente diseña pa educa e muchanan den un 
manera divertido rib’e proceso cu lechi ta pasa den dj’e, 
p’asina nos tur por disfruta di un dushi glas di lechi. 


Muchanan a siña con ta chica lechi di un baca y tabatin 
completencia di pinta competencia di pinta, durante 
henter e dia muchanan di e dos dino Jumps di Frisian 
Flag, pero tambe a participa den diferente wega cu e 
oportunidad pa gana diferente premio. 

Tur mucha a ricibi nan potret p’asina nan po recorda e 
dia. 


Frisian Flag y su distribuidor, Compra Ltd kier a gradici 
tur e muchanan, mayornan y boluntario cu tabata 
parti di e celebracion. Por mira mas potret y video di e 
actividad rib’e pagina di Facebook di Compra ltd. 

DURANTE e revelacion di e logo nobo 
di Fundacion Pa Nos Comunidad (FPNC) 
diabierna siman pasa, presidente di bestuur di 
FPNC, sr. Francis Saladin a hiba palabra den 
cual el a expresa na prome instante su gratitud 
na henter comunidad pa nan sosten pa mas di 
7 aña caba. 

“Desde inicio FPNC tabatin como mente 
manera tambe ta ser describi den e Statuto 
FPNC ta pa trece alivio pa nos clientenan 
den necesidad y pa contribui na solucion nan 
duradero”. 

Sr. Saladin a continua bisando, “Nos vison 
nobo ‘Alimentando Prosperidad’ nos lo bay 
traha na crea posibilidad positivo den bida di 
nos clientenan y asina duna nan un estimulo 
positivo pa sigui desaroya nan mes y hiba asina 
un bida digno y responsabel.” 

FPNC den su vision ‘Alimentando Prosperidad’ 
ta traha riba un maneho cu ta enfoca riba 
participacion y reintegracion di su clientenan 
den comunidad. 

Pero tambe participacion di boluntarionan, 
stakeholders, donadornany henter comunidad 
p’asina yuda esnan di menos recurso re- 
entrega tambe. 

Ademas di trece un maneho y servicionan 
nobo, tambe kier realisa un concepto di traha 
diferente cu ta conoce bou di e nomber di 


FPNC su vision 
'Alimentando Prosperidad' 
ta fiha riba participacion y 
reintegracion 


Social Enterprise. 

E vision ta cu FPNC por logra su 
independencia y un stabilidad 
financiero p’asina por keda yuda 
esnan di menos recurso a largo 
plazo. 

Na 2015 nos tabatin e honor di a 
habri un ‘kringloopwinkel’ na e 
edificio di Emmastraat 21. 

E kringloopwinkel tambe por wordo yama 
‘mercado social’ cu te awor aki nan a funciona 
na un forma basico. 

E mercado social ta brinda paña y articulonan 
di segunda mano di bon calidad na pijsnan 
hopi abao. 


Sr. Saladin a menciona cu e reto mas grandi 
awor ta e situacion di edificio pa por garantisa 
e servicionan pa largo tiempo. E edificio di e 
social market su contrato a caba y e doñonan 
ta desea di vende esaki. FPNC a ser ofreci pa 
cumpra e edificio pa AWG. 170.000,-. 


“Cu e compra di e edificio aki FPNC lo bay tin 
un siguransa pa futuro como tambe lo produci 
placa cu lo haci cu FPNC lo scapa placa riba 
largo plaso cu por wordo inverti bek. 

Cu e gebouw den propiedad di FPNC, FPNC 
por garantisa un localidad stabil, central y 
di cual e por drech’e y asina subi e calidad di 
su productonan y servicionan anto realisa e 


Sr. Saladin ta convenci cu hunto cu e team 
dinamico di e team di FPNC, Gobierno, 
colaboradornan, boluntarionan y henter 
comunidad sigur lo por logra e meta aki. 


FPNC ta spera di bo sigui conta cu henter 
comunidad, pues tin hopi trabao ainda cu falta, 
pero cu determinacion y cooperacion FPNC 
sigur lo logra su metanan pa su clientennan y 
comunidad henter. 


Si bo tambe kier bira un donador of boluntario 
por tuma contacto cu FPNC na 588-002. 
Tambe pa tur informacion di Fundacion Pa Nos 
Comunidad por visita nan na Emmastraat 16 y 
tambe via nan Facebook: ww.facebook.com/ 
fundacionpanoscomunidad. 


vision di ta independiente cu stabilidad 
financieramente ta stabiel y sigui yuda esnan 
di menos recurso”, sr. Saladin a continua 
bisando. 

Triumviraat ta anuncia reunion 
importante cu musiconan 


TRIUMVIRAAT, cual ta un comision 
cu for di 23 di februari 2016, a haya e 
tarea for di Minister di Cultura pa haci 
un evaluacion di e plataforma musical y 
asina conseha Gobierno pa cu un maneho 
encuanto musiconan y recomenda 
un asociacion cu lo por representa e 
musiconan di tur genero aki na Aruba y 
cu lo tuma interes di e musico na cuenta. 
E comision cu a keda instala ta hiba e 
nomber di Triumviraat y ta consisti di 
algun experto den e ramo musical aki na 
Aruba. E personanan aki tin conocemento 
amplio di e diferente organisacion cu 
ta existi of cu tabata existi cu ta 
representa e musiconan di Aruba. 

Triumviraat ta consisti di e siguiente 
personanan: 

Sr. Edwin Tromp, Miembro y alaves 
Presidente - Musico y bankero cu 
hopi experencia di maneho; 

Sr. Robert Jeandor, Miembro - 
Musico y lider di banda cu hopi 
experiencia; 

Sra. Edwina Werleman, Miembro 
- representante di StichtingMusica; 

Sr Glenn Peninston, Secretario 
-Musico y organisador di eventonan; 

Sr. Robert Maduro, Liaison y 
representante di Departamento di 
Cultura Aruba. 

E comision a papia cu diferente 
organisacion y grupo di musiconan, 
tambe otro organisacionnan cu 
tabata representa e musiconan 
durante diferente actividad 
particularmente den e temporada 
di Carnaval. A papia cu 
organisacionnan cu no ta activo 
mas y tambe cu organisacionnan 
cu keto bay ta activo. 

Unda cu for di e combersacionnan 
aki a sali diferente punto di 
atencion cu tambe a ser presenta 
na Gobierno. 

Despues cu a entrega e conseho 
na Minister di Cultura, sr. Otmar 
Oduber riba dia 6 di juni ultimo, 
a keda pa organisa un reunion 
pa presenta e consehonan aki 
na e musiconan y na publico en 
general. Dicho reunion lo tuma 
luga diasabra awor dia 11 di juni 
2016, pa l’or di merdia den e sala 


di reunion di Piedra Plat Entertainment 
Center. 

E asociacion recomenda dor di e 
T riumviraat tambe lo duna su presentacion 
e atardi aki na tur musico y publico 
presente, hunto cu Minister di Cultura y 
Presidente di Triumviraat. 

Bini uno, bini tur y un boca bisa otro di 
e reunion importante aki, cu lo tuma 
luga diasabra awor dia 11 di juni pa 1:00 
pm den sala di reunion na Piedra Plat 
Entertainment Center. 

Musiconan boso presencia lo ta altamente 
aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A bay descansa den brasa di Señor: 

“\ 



Camilio Thiel 

*20-07-1936 - t09-06-2016 
Acto di despedida lo wordo anuncia despues. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, lo mi no tin falta di nada. E ta ponemi 
drumi den cunucu di yerba berde.E ta hibami na fuente di awa 
fresco y restaura mi alma pa mi biba den cas di Señor henter 
mi bida largo. 

Cu inmenso tristesa y conforme cu Dios su boluntad, nos ta 
anuncia fayecimiento di: 



Gregoria Donato - Vrolijk 

mihor conoci como Goya 
casa di tTechi Donato 

f 13-03-1928 - + 07-06-2016 na edad di 88 aña 


Condolencia lo tuma lugar na Aurora Funeral Home diasabra 
11 di juni 2016 di 7'or pa 9'or. 

Acto di entiero lo wordo anuncia despues. 


The Lord is my shepherd I shall not want. 

Psalm 23:1 

With great sadness we regret to announce 
the sudden passing of our beloved mother, grandmother, sister, 
aunt and sister-in-law. 



Lourdes Filomena 
Breinburg - Richardson 

Also known as Luchy or Juju 

February 11th, 1944 - June 4th, 2016 

Wife of the late: Hercus Breinburg (Bruintje) Pénshe 

Son: Richard Breinburg & Maxine Gittens 

Daughter: Thalisha Breinburg 

Grandchildren: Jalysa, Rashel, Adina 

Great grandchild: Yenairah 

Aunt: Carlota Bolah (Pepe) (Aruba) 

Brother: Roy Richardson + (Aruba) 

Frans Ranes and family (Aruba) 

Sisiters: Milda Rafaél and family (Aruba) 

Veronica Krips and family (St. Maarten) 
Diana Richardson and family (Aruba) 
Carla Magdaniel and family (Aruba) 

Emy Lumenier and family (Aruba) 

Yolima Hart and family (Aruba) 

Brothers-in-law: Humphrey Breinburg and family (Holland) 

Harold Breinburg + and family (Holland) 
Ronald Breinburg and family (Suriname) 
André Breinburg and family (Holland) 
Stanley Breinburg + and family (Holland) 
Iriek Breinburg + and family (Holland) 
Eddy Breinburg and family (Holland) 

Hugo Breinburg and family (Holland) 
Ricardo Breinburg and family (Holland) 

Sisters-in-law: Heleouise de Miranda + 

and family (Suriname) 

Carla Samson and family (Holland) 

Vera Breinburg + and family (Holland) 
Ligia Arrindell - Breinburg 
and family (Holland) 

Carmen Visser - Breinburg 
and family (Holland) 

Claudette Breinburg + (Aruba) 

Nephews and nieces too numerous to mention in Aruba and 
Bonaire. 


Close Friends: Marie Irish - Richardson, Millie Krozendijk, 
Carylsa Jacobs, Velda Nisbeth, May Su, Fernando Clark, Fam 
Petronia, Kirsy, Tony Ras, Monica. 

She was related to: Breinburg, Richardson, Bolah, Humphrey, 
Rafaél, Krips, Joseph, Magdaniel, Lumenier, Hart, Helder, van 
Dinter, Banfield, Goeloe, Jacobs, Statia, Gittens, de Miranda, 
Samson, Arrindell, Visser, Mers, Isajas, Drenthe, Bolivar, van der 
Vaart and Baardman. 


The family apologizes if they have forgotten to mention any 
family, relatives or friends’ names during this time of grief. 

The family kindly requests no visitors after the funeral. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


"Ningun desgracia no lo jega serka bo, 

Ningun plaga lo no jega bo tent, 

Pasobr El a manda su angelanan warda bo unda ku bo bai" 
Salmo 91:10-11 


Cu profundo tristeza nos ta anuncia fayecimento di 



Telcia Augustin 

Mihor conoci como Wewe 
Vda. di Louisto Ivera 


Na nomberdi su 
Yiunan: Marie Danielle Ivera 
Philemon Iverayfamia 
Jemima Iveras 

Nieto y Nietanan: J.G. Lixabdra Geerman, Addassa Sanon 

Yiunan di crianza: Rosalinda Destine 
Kianny Leonidas 
Mimose Paul & Chrisma y yiunan 

Rumannan:ThelmyAugustinyfamia 
tDelanter Augustin 
tBernadette Augustin 

Sobrino y sobrinanan: Winson Augustin (Haiti), Elysee 
Augustin (USA), Stepanie Augustin, Jessica Augustin y famia, 
Dorval (Haiti) Katty, Ingrid Foufome y demas famia. 

Prima: Dieula Augstin & Jean Pierre Edrice 
Mihoramiganan: Emilie Verneus 

Demas famianan: Marie Marcelle y Phelo st Fleur, Marie Luci 
Verneus, Yolette Jean Jean Baptiste y famia, Past Nicolas & 
Benita Merveille, Yolene, Myrille Brice, Chinto, Dora & Jefrey 
Croes, Ivo, Gweny Dongen y famia, Blackthe Best, Destine, 
Fanfan, Fung ying, Three Color, Billy Jourdain y famia, 

Fmia Brice, Merveille, Dorothal, Guervil, Alix, Geerman, Nadou, 
Nicole, Rozianne, Grace, Nede, Nezina, Darthome, famia 
Leonidas,, Odette Fleur, Past, Past Betho, Past Carlo, Noise, Past 
Dienfort y Iglesia la Prophese, Iglesia Assemblee de la Grace, 
Iglesi Allianza, Iglesia Sur le Roeher, Michelle Brooks, Gwenth, 
Fenelia, Balance, Dr van Halen, Mirlene Pierre y yiunan, 

Salomn, Renel Caristin, Famia Wester,Yuchu muray, Viola, 
Mimose, fam Noel, fam Severin, Fam Aristomene, Filemon, 

Fam Mera, Esmene, Christiane, Osiana, Luismene, Jean 
Mingueljherese, Fam Damiste, Iglesia Fuente De Salavcion, 
Famia Pierre Lala, Famia Alexndre, Mothe, Yverdon Geerman, 
Luc Frank AUgustin. 

Staff y Personal di Colegio Arubano, Lilene, Etienne, MarieTete 
yJosefina 

Ta invita pa asisti na acto di entiero cu lo tuma lugar diasabra 
11 juni 2016 for di 2'or pa 4'or na Iglesia Allianza Evangelica, 
Constantijn Huygenstraat 17, Oranjestad. Despues pa Santana 
Sabana Basora. 

Lo bai tin un bus pa 1:30 di merdia dilanti misa San Fransisco 
na playa pa tur esnan cu no tin transport. 

Adres pa condolencia Aurora Funeral Home, diabierna 10 di 
juni 2016 for di 7'or pa 9or di anochi. 



Julio Tromp 

(Mihor conoci como Juchi, Jules) 
(extrahador di Lago) 

*12-04-1936-107-06-2016 


Na nomber di su: 

Esposa: Theresita (Sita)Tromp-Hill 

Yiu: Marcia Guest-Tromp y EsposoThomas (Corey) Guest 

Su nieta: Thalia Guest 

Su nieto: Dylan Guest 

Rumanan: tTheresita (Trees)Tromp 

Imelda y Maximo (Chomon) Feliciana y famia 
Rosa y tAntonius (Toon) van de Poel y famia 
tMario y Igilda (Ida) Tromp- de Lange y famia 
Epifanio (Fanfa) y Filomena (Mena) Tromp-Croes y 
famia 

Sebastiano (Fabiano) Tromp y Juana Barros y famia 
Simon Tromp y Edith Tromp-Croes y famia 

Cuña: Ricarda (Ida) y tVicente (Chen) Erasmus y famia 

Subrino y Subrinanan, Prima y Primonan, Amigo, bisiñanan y 
conocirnan, Ex colleganan di Lago 

Demas famia: Tromp-Petrocchi-Hill-Guest-Fosler-Feliciana-van 
de Poel-De Lange-Croes-Barros-Mac Jeannete-Erasmus-De 
Cuba-Britten-Dijkhoff-Heide-Geerman-Maduro-Wong- 
Arendsz-Dirksz-Kranwinkel-Giel-Oduber-Richardson 

Acto di despedida lo tuma lugar diabierna 10 di juni di 9or pa 
11 or di mainta 

Sigi pa cremacion den seno familiar na Aurora Funeral Home 

Ocasion pa condoleer diahuebs 9 di juni di 7or pa 9or di 
anochi na Aurora Funeral Home 

En vez di flor of krans un donacion pa Edmund Harms 
Foundation ta altamente aprecia. 

Cumana #44 ^ Tet: 586-4444 / 733-2906 

E ; roya If u n e ralhome@hotmai I .co rm / 593-0857 /731-5847 


Gradicimento/ Invitacion 

Pa medio di esaki rumannan Lejuez-Emers kier a gradici tur 
esnan cu den un manera of otro a mustra nan atencion y 
sosten fayecimento y despedida di nos defunto stima : 



EstherJudith Lejuez Emers 

Un gradicimento ta bay na tur cu tabata presente na e 
momentonan dificil. Un danki na EttyToppenberg pa su 
bunita cancionnan. Danki na tur cu tabata presente te na 
ultimo momento cu nos. Masha danki pa boso atencion y 
cariño cu tabata un gran Consuelo pa nos. Na Staff y Personal 
di Royal Funeral Home pa nan bon servicio. 

Alavez ta invita pa 3 santo sacrificio di misa cu lo tuma lugar 
diabierna 10 di juni y diasabra 11 di juni pa 7 pm y 
diadomingo 12 di juni pa 5.30 pm na misa Santa Filomena na 
Paradera. 



E: royaifunerathome@hotmaiLco m / 593-0857 / 731-5847 


Mi tin gana di biba den Bo cas, Señor 
Est'un encanto Bo bibá ta, 

Oh Señor di universo! 

Mi alma ta muri di anhelo pa plenchinan 
di tempel di Señor: mi curason, 

Si, tur mi ser ta grita di deseo pa Dios bibo. 
Salmo84:1-2 


Cu inmenso dolor na nos curazon nos ta participa fayecimento 
inespera di: 



Thomas Fransisco Brete 

Mihorconoci como"Thommy B-32" 
*23 sept.1959 
107 jun. 2016 


Na nomberdi su 

Señora: Selma Brete-Vrolijk 

Mama: Imelda (Ma-Ela) Dijkhoff 

Rumannan: Omaira & Jose Luis Muñoz y famia 
Teda & Jan yfamia 
Dalila y famia 

Marrieta & Donny Paalman y famia 
Haime & Swinda Brete y famia 
Jeanine & Ruud v/d Bosch y famia 
Sherwin & Marion de Cuba y famia 
Michelle Breteyfamia 
Manuel de Klerckyfamia 

Stima manera yiunan: Melissa, Charissa, Chanella, Lisselou, 
Lissienne, Jorvin. 

Stima manera nieto: Skyler Vrolijk 

Swa y Cuñanan: Toribio (Ivo) &Tona Vrolijk y famia 
Dienchi & Harold Tromp y famia 
Lupe & Lisette Vrolijk y famia 
Ety & Miriam Vrolijk y famia 
Gracy & Ladie Vrolijk y famia 
Mary & Frank de Cuba y famia 

Tur su Tanta y Omonan: Maria Caraballo y famia, Marianita 
Brete y famia, Candida Mackintosh y famia, Petra Brete y famia, 
Teresita Martijn y famia, Deta Maduro y famia, Carmen Thiel y 
famia, Agnes Bremo y famia, Andres Dijkhoff y famia, Julieta 
Maduroyfamia, Josefa Dijkhoff, Micheal Dijkhoff y famia. 

Su amigonan y bon bisiñanan: Luisa Estevez, Juan Cuba, 
Chepito & Vivian, Chito, Al & Cinthia, Walty & Sira, George de 
Cuba, Carlos Dirksz, Elvis Lampe, Ibi Angela, Reintje Hansen, 
Sergio Rojer y tur su amigonan y coleganan di Auto Bus. 

Demas famianan: Brete, Dijkhoff, de Cuba, Vrolijk, Paalman, 
Kelly, Petrochi, Cecilia, Van Der Linden, Cuba,Tromp, Maduro, 
Geerman, Hoy Peña. 

Ta invita pa asisti na e acto di despedida y cu lo tuma lugar 
diasabra 11 juni 2016 for di 9'or pa 11 'or di mainta na Royal 
Funeral Home. 

Tin oportunidad pa condolencia diabierna lOjuni 2016 for di 
7'or pa 9'or di anochi na Royal Funeral Home. 

Nos ta pidi nos disculpa si den nos tristeza nos por a lubida un 
of masfamia. 

E restaurant Italiano tan stima ta 
bek na Hyatt Regency Aruba 

Danki na demanda 
popular Café Piccolo 
ta habri su portanan 
un bes mas 


HYATT Regency Aruba ta anuncia e reapertura di 
Café Piccolo. E restaurant a habri su portanan pa prome 
biaha 25 aña pasa cu e inauguracion di Hyatt Regency 
Aruba. Su huespednan a namora inmediatamente di 
e seleccion autentico di e cushina Italiano, su forno 
di pizza, y delicioso desserts. Café Piccolo a wordo 
reemplasa pa e restuarant Mexicado, pero awor ta keda 
inaugura un bes mas despues di demanda popular y 
sigur lo ta popular un bes mas pa ta un di e restaurant 
italiano mas gusta riba nos isla. 

“Cada cliente ta forma parti di e famia di Hyatt Regency 
Aruba,” e Gerente General, Joel Bunde ta splica. 

“E ta un prioridad pa nos scucha kico nan deseonan 
ta p’asina nos por brinda e miho experiencia posibel. 
P’esey mes, cu orguyo nos ta re-introduci e restaurant 
aki cu pa hopi aña tabata asina stima”, segun Bunde. 

Platonan presenta rib’e menu pa Chef Pellegrini 
ta inclui Saltimbocca Alla Romana, un delicioso 
tenderloin lora den Parma ham sirbi cu un cremoso 
polenta y champignon saltea; Salmone Alla Salsa 
Fiorentina, seared salmon sirbi cu asperge, alcachofa 
y un saus di spinazi fresco; y Prosciutto e Arugula 
Pizzetta cushina den e oven special pa pizza. Varios di 
e platonan special ta complimenta cu un ‘infused olive 
oil’, caracteristico di Café Piccolo. E seleccion di biña 
ta inclui un variacion di biñanan envejeci cu ta wordo 
sirbi na mesa for di un bari di biña chikito. 

“Despues di peticion popular di varios cliente pa nos 
crea nan platonan faborito, nos a dicidi di reintroduci 
Café Piccolo na nos grupo di restaurantan fabuloso”, 
Chef Pellegrini ta splica. “Nos ta entusiasma pa hiba 
nos clientenan nobo mescos cu esunan cu ya conoce, 
riba un tour culinario di Italia.” 

Café Piccolo ta ofrece servicio paden como tambe rib’e 
terasa den aire liber cu capacidad di sirbi 80 persona 
na mesun momento den un ambiente sumamente 
romantico. Sinta paden pa experiencia con e chef ta 
prepara e pizzanan cu un bista rib’e restaurant su forno 
di pizza, of disfruta di un ambiente ameno pafo banda 
di un bunita fontein di awa. 

Pa reservacion yama 297-5861234. Café Piccolo ta 
habri tur anochi for di 6:00pm pa 10:30pm, cu excepto 
diaranson. 

Awe, diabierna 10 di juni 

Tin e grcm apertura di 
Campeonato Nacional 
di Domino Balashi 2016 


AMANTENAN di e deporte y pasa 
tempo mas gusta pa nos Rubianonan, 
esta Domino, ta cla pa start sali. 
Aruba Domino Bond tin e placer di 
presenta e Campeonato Nacional di 
Domino Balashi 2016. 

Aruba ta keda invita pa diabierna 
awor, dia 10 di juni 2016, p’e gran 
apertura, cu lo tuma lugar na Balashi 
Beer Garden, cuminsando pa 7:00 
di anochi cu un bunita desfile di e 8 
team di Domino Organisa na Aruba. 

E campeonato Nacional di Domino 
Balashi 2016, lo conta e aña aki cu e 
siguiente 9 team: 

Old Parr Dt, Boegoeroei Athletics, 
Extreme Dt, Sport Boys Dt, Bubali Dt, 
Trappers Club Aruba Dt, Noord Stars 
Dt, Ottleys DT y Scorpions DT. 

E campeonato organisa aki lo 
wordo hunga na diferente cedenan 
rond di Aruba, tur diabierna y tur 


diadomingo. 

E aña aki un bes mas Aruba Domino 
Bond ta conta cu contribushon di nos 
compania cu mas tin nos deportenan 
local na pecho. Cu su productonan 
mas gusta y consumi durante y 
despues di wega, esta Balashi y 
Dewars. 

Aruba henter ta wordo invita pa asisti 
na e apertura y e weganan p’asina 
apoya tur e team di Domino organisa. 

Old Parr Dt. Lo sa di retene nan titulo 
di campeon un biaha mas, of nan rival 
Noordstars Dt llo tin algo di bisa? 9 
team cla pa bataya. 

Aruba Domino Bond ta wardabo 
na Balashi Beer Garden p’e gran 
apertura cu bar y cushina na style di 
happy hour. Amantenan di domino... 
Campeonato Nacional di Domino 
Balashi 2016 ta start! 


Invitacion pa oracion 
dianan 10, 11 y 13 
di juni 


DIA 10 di juni, nos tin oracion 
na Modanza pa 8’or di anochi. Bin 
sin falta y trece famia, amigonan y 
conocinan. 

Dia 11 di juni nos ta honra e Sagrado 
Curason di Hesus y e Inmaculada 
Curason di Maria. Pa 7:30 di anochi 
nos lo cuminsa cu e Santo Rosario 
sigui pa canto y oracionnan, na 
Koyari. 

Hesus ta bisa: “Si bo stima mi, stima 
mi Mama tambe, paso nos Curason 
nan ta hunto y uni den un solo amor. 


Bin sin falta cu henter bo famia, 
amigonan y sernan keri. Esnan cu 
ainda no a wordo consagra na e dos 
Curasonnan, por haci’e rib’e dia aki 
y tur cu falta lo ricibi e Seyo e dia aki 
tambe.” 

Dia 13 di juni, Koyari ta celebra 
e fiesta di San Antonio di Padua. 
Pa 7:30 PM lo cuminsa cu e Santo 
Rosario sigui pa procesion, canto y 
oracion. Bin bisti na blanco cu bruin 
y celebra hunto cu nos, y no lubida pa 
trece bo famia y sernan keri. 






The Saints 
ta resulta 
Campeon di 

Seso Sport 
na Club 
Primavera! 

DIASABRA ultimo, un tabla a bula rond 
den bario di Primavera dulante e candeloso 
encuentro di Seso Sport organisa pa Club 
Portugues na Primavera como fundraising pa 
nan grandioso celebracion di dia di Portugal, 
cual lo ta dia 11 di juni benidero pa 8’or di 
anochi na Club Primavera. 

Den e encuentro aki, un cantidad di 12 ekipo 
a presenta pa midi forsa cerebral den locual 
a resulta un anochi super ameno y yen di 
emocion y tension, y cu basta hamber ya cu 
den no time participantenan a bari cu tur e 
soculento spetadanan riba grill! 

A haya falta di e campeon di biaha pasa, The 
Powerpuff Girls, y tambe di e team veterano, 
multiple-campeon di Hoffi Prikichi, kendenan 
por cierto a declara cu si nan tabata t’ey ta otro 
gay lo a canta! 

Tabata hopi great pa wak con interes di Seso 
Sport ta creciendo keto bay, ya cu varios team 
nobo a bin participa yen di animo. Tambe por 
a observa presiencia di un gran batayador den 
Seso Sport, Ross “The Boss” Wauben, kende a 
bin check si ainda tur cell di cerebro ta funciona 
manera tempo di su tempo. 

E teamnan participante tabata e veteranonan 
di The Saints, e flamante damanan di De Wijze 
Omas, e terornan di Palm Beach, esta Team 
No Problem, e temerarionan di Raspa Coco, e 


famoso gang “na tino” di Old Parr, e Cabesnan 
Duro, Team Mustra Sabi, Team The Couzzz, 
Team Brain Blaster, e ambientosonan di Pensa 
Malo Pasa Bon, esnan happy di Isla Aruba, y e 
pinochionan di Gaña Sa. 

Den un tremendo bataya ya na half time por 
a observa cu e lucha e anochi ey lo tabata bay 
entre e “santico” nan di The Saints, e glamour 
di De Wijze Omas, y e intelectualnan silencioso 
di No Problem! 

Despues di half time The Saint a amplia 
su bentaha rib’e resto y no a laga los mas, 
mientras cu te na ultimo ainda de Wijze Omas 
y No Problem tabata mano a mano, cabesa a 


cabesa empata! Pero, danki na observacion di 
de Wijze Omas y tremendo trabou di e ekipo 
di score-keeping, a bin detecta cu na pregunta 
13 de Wijze Omas mester a haya 2 punto en 
bes di e zero punto cu ta marca, y asina cu yen 
di emocion de Wijze Omas cu diferensia di 2 
punto ta bay pa Sub-Campeon y No Problem 
a keda na di tercer lugar sin causa mucho 
problema. 

Club Portugues Primavera kier a gradici tur 
ekipo pa nan tremendo aporte y kier a invita 
un y tur pa pasa diasabra 11 di juni anochi 
cuminsando pa 8’or pa bin celebra e fiesta di 
dia nacional di Portugal. 

Sarah-Quita ta train 
pa disciplina ola na e 
Archipielago Islas Canarias 


DESDE Islas Canarias, Sarah-Quita 
Offringa ta conta di su competencia na e 
peninsula Sur-Corea. Despues di biaha 
durante 24 ora desde Amsterdam via 
Istanbul y Seoul e ta yega Busan den parti 
Sur di Sur-Corea. 

E competencia ta e prome p’e aña di 
Professional Windsurfing Association 
(PWA) unda den e division femenino tin 20 
regatista registra. E formato di competencia 
a cambia compara cu e añanan anterior pa 
duna e regatistanan nobato mas chens pa 
clasifica den e prome buelta. 

Segun bo ranking bo ta sigui p’e siguiente 
buelta. 

Sur-Corea ta un area di biento hopi lihe 
cu coriente fuerte. Den un siman a logra 
haci un careda clasificatorio y un careda 
di eliminacion unda normalmente tin 
a lo menos un eliminacion cu 2 careda 
clasificatorio pa dia. 

En bes di minimo 8 eliminacion ta 
solamente 1 a tuma lugar. E situacion aki 
ta causa hopi nerviosisimo y cansancio 
entre e regatistanan pa motibo di tanto 
wardamento p’e biento aumenta. Cu e 
condicionan aki bo no por pifia como cu bo 
no tin chens mas pa coregi cualkier eror. 
Finalmente Sarah-Quita ta termina na di 
dos lugar y Lena Erdil di Turkia na prome 
lugar y Delphine Cousin di Francia na di 
tres lugar. 

Den e prome careda clasificatorio, Sarah- 
Quita ta logra gana e careda clasificatorio 
pa por participa den e prome careda di 
eliminacion. 

Prome cu e careda di eliminacion por a 
inicia tabatin hopi contra tiempo. 

E anker di e boto di salida ta los 3 biaha, 
siguentemente un regatista ta den posicion 
delanta y ta ser descualifica. 


Un bes e careda por a tuma lugar ya un ora 
y mey a pasa. Sarah-Quita tin dificultad pa 
calcula e distancia y velocidad ora biento ta 
lihe y ta penultimo pa yega e prome boei y 
tin balente hopi trabou pa recupera tereno 
riba su contrincantenan. 

Sin embargo, rib’e distancia p’e segundo 
boei e ta pasa 4 di su contrincantenan y ta 
yega como prome den e segundo boei. 
Hustamente e biento ta bira mas lihe y e 
tin cu pomp tur cu tin pa genera biento cu 
su vela. 

Aki e regatistanan mas chikito y di peso 
pluma ta probecha di su desbentaha. 

Pa Sarah-Quita entrega no ta un opcion y 
ta dera trot den bom y ta pasa di posicion 
tres p’e segundo lugar. 

Sarah-Quita ta comenta cu e careda aki 
tabata despues di hopi tempo uno di 
exitacion. E tin cu reconoce cu ora biento 
ta lihe e tin dificultad pa calcula su salida 
bon como cu e ta sur estima e distancia pa 
yega e boto di salida na tempo. 

Pa motibo di e biento lihe e no por accelera 
mes rapido pa rectifica e malcalculacion di 
distancia. 

“Mirando bek riba mi temporada di train 
desde december pa april, prome cu e PWA 
Tour a cuminsa, mi ta ripara cu biento a cay 
na diferente lugar cu m’a bay train manera 
Bonaire, Hawaii, St. Barth. 

Na Islas Canarias e lugar Pozo Izquierdo na 
Gran Canaria ta conoci como un Molina di 
biento feroz cu ta produci biento entre 25 
pa 40 nudo. 

P’e siguiente competencia den e disciplina 
wave (Ola) na Islas Canarias cu ta tuma 
lugar na Tenerife y Gran Canaria mi ta 
probecha pa pasa un luna ta train na 
diferente lugar n’e isla Gran Canaria cu 
ta un di e 7 islanan di e Archipielago Islas 
Canarias cu ta pertenece na Spaña. 




Registra awo! 

Manda bo e-mail na 
noticia@awemainta.com 

Representcmtencin di bondnan di taxi A1 Taxi Services y di 
T.A.S. satisfecho di a ricibi aclaracion 


Minister Oduber durante 
e reunion a splica tur cos 
na placa chiki 



Diaranson mainta, Minister Otmar 
Oduber a sinta na mes cu tur e 
bondnan di taxi pa aclaria henter e mal 
interpretacion cu tin rib’e MB publica e 
siman pasa. 

E reunion a conta cu un cantidad 
grandi di bondnan di taxi presente 
como tambe e director nobo di DTP. 
Entre e representantenan di e diferente 
bondnan di taxi ta sra. Blanca Orman 
di T.A.S. 

Sra. Orman a comenta cu despues di a 
ricibi e invitacion di Minister Oduber 
nan a bini pa scucha y a tuma hopi 
nota. Intencion awor ta pa bolbe sinta 
cu Minister na mesa despues. 
Actualmente e representante di e 
bond di taxi T.A.S. ta bay bek na nan 
miembronan p’asina hiba e informacion 
y aclaracion ricibi di e mandatario di 
transporte publico. 

“Nos siguiente paso ta awor ta pa reuni 
cu mr. Thiel director di D.T.P., ya cu tin 
algun puntonan cu ta considera manera 
‘gang van zaken’, aspectonan normal di 
trabou, cu lo mester bay via e director 
di D.T.P mes y no necesariamente pa 
trece dilanti cerca e mandatario”, segun 
sra. Orman. 

E representante di bond di T.A.S. ta 
bisa cu awor lo trece dilanti e puntonan 
cu Minister Oduber a pesenta durante 
e reunion y di e forma aki hunto cu 
nan miembronan crea un opinion y 
consideracion pa trece esaki dilanti e 


ora como un organisacion di taxi. 

Sra. Orman a indica di a probecha 
e ocasion di ta na mesa cu Minister 
Oduber p’asina mes trece di biaha algun 
di nan inkietudnan y e mandatario a 
tuma su tempo pa scucha esakinan. 

Na mes momento e taxista a comenta cu 
e inkietudnan treci dilanti ta puntonan 
conoci pa tanto Minister mes como 
tambe pa D.T.P. y awor lo ta pendiente 
p’e siguiente reunion cu nan. 

Un otro organisacion cu tambe tabata 
presente ta A1 Taxi Services. 

Sr. Baroud como representante di e 
bond di A1 Taxi Services ta comenta cu 
e reunion a bay den hopi bon ambiente. 
“Nada cu ta papia rond no ta berdad! 
Minister ta ‘all the way’ cu nos”, e taxista 
ta continua bisando. 

Representante di A1 Taxi Services ta 
comenta cu e mandatario di transporte 
publico a repasa punto pa punto henter 
e MB y mustra cu no tin nada contra ley, 
ni tampoco den desbentaha di e taxista. 

“Minister durante e reunion a splica tur 
cos na placa chiki y mas transparente no 
por ta”, segun sr. Baroud, kende a sigui 
elabora, “Nos ta sigui normal y no ta 
manera nada cu ta wordo papia pafo.” 
E taxista ta di opinion cu a ricibi 
aclaracionnan manera cu a spera 
di e Minister Otmar Oduber y a 
pidi e mandatario pa continua cu e 
transparencia cu e ta conoci p’e y cu e 
bon trabou como Minister. 



Boxing Glove 
historico y 

original di 
Mohamed Ali 
na Aruba 


E FAMOSO embahador popular boxdo rond 
mundo conoci como Muhamed Ali y Cassius 
Marcellus Clay prome cu el a cambia su nomber a 
fayece siman pasa y entiero lo ta diabierna awor. 

Bunita di tur esaki sr. Chipen Chirino na aña 2009 
a ricibi un boxing glove original cu Mohamed Ali 
tabata uza den Gleasons Gym na Brooklyn New 
York den decadanan 70. 

Un amigo personal di Endy Croes y Chipen Chirino, 
sr. Bruce Silverglade kende ainda ta maneha e Gym 
aki a obsekia Chipen esaki na 2009, momento cu 
nos a haci un bishita personal ayanan. 

Despues cu Chipen a splica Bruce cu e tin un 
museum di deporte na Aruba y como su pasion na 
deporte y cu e ta haci esaki como boluntario, sr. 
Bruce a laga baha di e pianan di e glove aki cual 
tabata cologa den cashi glas como recuerdo y a 
regala Chipen uno pa su museum. 

Tur atletanan cu tabata train e momento ey a duna 
un aplauso fuerte como cu nan sa e balor di e glove 
di Mohamed Ali aki. 

Diadomingo ultimo, momento cu noticia a 
core rond mundo al respecto fayecimento di e 
legendario Mohamed Ali Chipen Chirino a trece 
e glove aki veld di Monserat durante weganan di 
Copa Noord, unda fanaticada por a wak esaki di 
acerca y nos a probecha saca un potret cu e glove 
cu Mohamed Ali a uza den decadanan 70. 

Danki na tur locual Mohamed Ali a significa p’e 
mundo di deporte. Cu Mohamed Ali descansa na 
paz. 

Gratitud na 
Mite Croes pa 
su trabao como 
Staatsraad 


DEN HAAG - Durante un encuentro espcial na Gabinete 
di Aruba, Minister Plenipotenciario Alfonso Boekhoudt a 
gradici den nomber di Aruba Mito Croes pa su tremendo 
trabao como Staatsraad na Raad van State. 

Como muestra di esaki a haci entrega di un reproduccion 
di un potret di Humberto Tan na su persona. Minister 
Boekhoudt a gradici Mito Croes pa tur su trabaonan cu el a 
haci na bienestar di Aruba, tanto na Hulanda como na Aruba. 

Mito Croes a ocupa e puesto di “Staatsraad van het 
Koninkrijk” na Raad van State desde 9 di september 2014. 
Entrante 1 september 1994 Mito Croes a keda nombra como 
Minister Plenipotenciario pa Aruba na Hulanda. Un funcion 
cu el a ocupa te 30 di oktober 2001. 

Prome cu Status Aparte di Aruba Mito Croes tabata Minister 
pa Structura Estatal pa e Islanan di Antia Hulandes. 

Den Gabinete Eman I Mito Croes a keda nombra como 
minister di Bienestar General. 

Na 2006, Mito Croes a doctora na Universidad di Tilburg cu 
su disertacion rib’e relacion estatal entre Hulanda y Antianan 
Hulandes. Na 2009 Mito Croes tabata candidato pa CDApa 
eleccion pa Parlamento di Europa. 

Nota: Credito p’e potretnan ta bay pa fotografo Jos van 
Leeuwen. 

